
PRAEFATIO 


i~lUM  jam  pluries,  juxta  sacrorum  canonum  praescriptiones, 
synodi  Diocesanae  Cincinnati  habitae  fuerint,  quibus,  post 
sacra  exercitia  ab  illustribus  viris  ecclesiasticis  primi  et  secundi 
ordinis  tradita,  adstabant  fere  omnes  sacerdotes  in  ista  diocesi 
tunc  temporum  curam  animarum  agentes,  decreta  tamen  quae 
in  iis  lata  sunt  nonnisi  oretenus  promulgata  vel  ad  summum 
scriptis  mandata,  nunc  demum,  usu  et  experientia  adprobata, 
e  prelo  edere  juvat. 

Annis  quidem  retroactis,  ut  lubenter  attestamur,  nihil  clero 
nostro  dilectissimo  sanctius,  nihil  antiquius  fuit,  quam  ea  omnia 
quae  a  conciliis  sive  generalibus,  sive  provincialibus,  de  cura 
et  regimine  animarum,  de  administratione  sacramentorum,  de 
verbi  divini*  praedicatione,  de  vita  moribusque  clericorum 
sancte  et  utiliter  instituta  fuerunt,  ad  amussim  exequi  et  in 
praxi,  tanquam  a  Spiritu  Sancto  sancita,  tenere.  Scopus  vero 
institutionis  clericorum  qui  in  Seminario  diocesano  sacris 
studiis  incumbebant,  sicut  et  pastorum  quibus  in  visitatione 
nostra  episcopali  os  ad  os  loqui  et  monita  salutis  tradere  con- 
cessum  est,  is  semper  fuit,  alte  scilicet  mentibus  eorum  im- 
primere  non  aliter,  ut,  verbis  utamur  sacrosanctae  Synodi 
Tridentinae,  sanctam  orthodoxam  fidem  inducere,  bonos  mores 
tueri,  pravos  corrigere,  populum  cohortationibus  et  admoni- 
tionibus  ad  religionem,  pacem,  innocentiam  accendere,  cetera- 
que  ad  fidelium  fructum  constituere  posse  sacerdotes,  -quam, 
vestigiis  majorum  nostrorum  insistendo,  qui  Principem  pas- 
torum  propius  imitantes,  nobis  sanctarum  disciplinarum  leges 
et  exempla  in  vita  et  actibus  suis  praebuerunt. 

Nec  nobis  licitum  fuit  silere  eorum  in  excolenda  Vinea 
Domini  devotionem,  omnem  humanam  laudem  superantem, 
qui,  cum  antecessores  nostri  immediati  fuerint  his  in  terris 

quas,  si  non  sanguine,  sudore  saltem  et  patientia  et  orationi- 
bus  suis  foecundaverunt,  nobis,  tanquam  hereditatem  pretiosis- 
simam  legaverunt,  virtutes  suas  et  artes  istas  vere  evangelicas 
quibus  sectandis  et  adversa  quaelibet  superare  et  quae  pro 
gloria  Dei  et  salute  animarum  suscipienda  sunt  opera,  perficere 
valeamus. 

Haec  autem  ut  certius,  luculentiusque  assequamur,  opportu- 
num  esse  judicavimus  unam  legem  in  divinis,  et  in  iis  quae  ad 
divina  attinent,  statuere  clero  populoque  fideli,  qui  ex  multis 
variisque  terris  oriundi,  Deo,  ut  credere  est,  duce,  huc  con- 
fluxerunt,  sed  qui,  quamvis  fide  consentiant,  ritus  tamen  dis- 
similes  et  usus  in  divinis  non  bene  concordantes  secum  im- 
portant,  quos  nisi  in  iis  saltem  quae  necessaria  sunt,  ad  nor- 
mam  et  exemplar  rituum  Sanctae  Romanae  Ecclesiae  adducant, 
plus  religioni  nocere  quam  prodesse  videantur. 

Lex  vero  quam  statuimus  ea  est  quam  in  conciliis  quasi 
plenariis  Baltimori  habitis  et  in  conciliis  Cincinnati  celebratis 
tulerunt  praesules  nostri  et  praepositi  in  fide,  quam  et  Summi 
Pontifices  supremo  suo  judicio,  utpote  puris  fontibus  scripturae 
sanctae  et  ecclesiasticis  traditionibus  conformem,  sancire 
nobisque  dignati  sunt  commendare.  Legi  igitur  quae  ex 
hujusmodi  decretis  aliisque  sacris  monumentis  constat,  et 
statutis  diocesanis,  quae  exinde  derivantur,  morem  gerentes 
uno  ore  et  corde  Deum  et  Patrem  Domini  Nostri  Jesu  Christi 
benedicamus  ut  quae  unitatis  et  pacis  zelique  apostolici  sunt 
uberrima  praemia  facilius  et  tutius  teneamus. 


DIOCES^ST    8YNOD. 


The  first  session  of  the  Synod  of  the  Clergy  of 
the  Archdiocese  of  Cincinnati  was  solemnly  cele- 
brated  in  the  Cathedral  last  Sunday  morning.  Pon- 
tifical  High  Mass  of  the  Holy  Ghost,  in  pres- 
ence  of  the  Most  Rev.  Archbishop  and  the  Right 
Rev.  Bishops  of  Philadelphia  and  Mobile,  was  sung 
by  the  Right  Rev.  Dr.  Roseckans,  attended  by  the 
following  ofiicers : 

Assistant  Priest  —  Rev.  C.  H.  Borgess. 

Deacons  of  Honor  — Rev.  R.  Gilmour;  Rev. 
J.  H.  Jacquet. 

Deacon  of  Office  —  Rev.  E.  Fitzgerald. 

Subdeacon  —  Rev.  Wm.  Carey. 

Master  of  Ceremonies  —  Rev.  W.  J.  Halley. 

Assistant  Master  of  Ceremonies  —  Rev.  W.  Bige- 

LOW. 

At  the  conclusion  of  the  Holy  Sacrifice,  Rev. 
Father  Smarius,  after  reading  the  Gospel  of  the 
Sunday,  preached  on  the  nature,  the  objects,  and 
the  fruits  of  Ecclesiastical  Synods,  and  earnestly 
entreated  God's  faithful  people,  for  whose  eternal 
salvation  the  Church  and  all  her  institutions  and 
ordinances  were  estabiished  only,  to  pray  for  their 
devoted  and  esteemed  pastors,  that  the  Holy  Spirit 

may  preside  at  the  deliberations  of  the  Clergy  and 
enable  them  to  observe  faithfully  and  enforce  with 
zeal,  prudence,  and  charity  the  statutes  and  discip- 
linary  enactments  of  the  Synod. 

The  Most  Rev.  Archbishop  then  proceeded,  in 
accordance  with  the  prescriptions  of  the  Roman 
Pontifical,  to  open  the  Synod.  The  Psalm,  "  JSalmm 
me  fac  "  and  the  Litany  of  the  Saints  were  sung  by 
the  chanters  and  Clergy.  The  Decree,  "  De  Resi- 
dentia"  was  read,  the  Profession  of  Faith  made, 
and  the  Pontifical  Benediction  given  by  the  Arch* 
bishop. 

The  second  session  was  held  on  Monday  morn* 
ing ;  the  last  on  Tuesday. 

We  append  the  names  of  all  who  were  present  at 
the  Spiritual  Retreat;  and  add  the  names  of  all 
who  attended  the  Synod.  The  priests  of  the  Dio- 
cese  whose  names  appear  not  on  these  lists,  were 
excused,  for  valid  reasons,  from  attending : 

Very  Rev.  E.  Purcell,  V^Gr.  Very  Rev.  Jos.  Ferneding,  V.Gr. 

Ahern,  Rev.  H.  Clarkson,  Rev.  S.  A.,  O.P. 

Albrink,  Rev.  J.  C.  Conway,  Rev.  J. 

AnSres,  Rev.  F.  Coveney,  Rev.  J. 

Bender,  ReV.  f.  D'Arco,  Rev.  Fr. 

Bigelow,  Rev.  W.  D'Arcy,  Rev.  W. 

Blake,  Rev.  Tlios;  \  Daly,  Rev.  C. 

Borgess,  Rev.  C.  H.  Daly,  Rev.  J.  V.,  O.P. 

Boulger,  Rev.  Thos.  J.  Deiters,  Rev.  W. 

Brent,  Rev.  Julius.  Deselaers,  Rev.  M. 

^risard,  Rev.  C.  Driscoll,  Rev.  C,  S.J. 

Broring,  Rev.  R.  Dutton,  Rev.  F.  X. 

Brummer,  Rev.  J.  W.  Dwenger,  Rev.  Joseph,  S.PP.SS. 

Carey,  Rev.  W.  Elkmann,  Rev.  B. 

Eppink,  Rev.  M. 
Fehlings,  Rev.  H. 
Ferneding   Rev.  H. 
Fitzgerald,  Rev.  E. 
Fitzgerald,  Rev.  Jos. 
Gelss,  Rev.  B. 
Gilmour,  Rev.  R. 
Goetz,  Rev.  J.  F. 
Gobbels,  Rev.  Jos. 
Hahne,  Rev.  J.  F. 
Hahne,  Rev.  0. 
Halley,  Rev.  W.  J. 
Heimo,  Rev.  J.  A. 
Hemsteger,  Rev.  J.  B. 
Hengehold,  Rev.  B. 
Hone,  Rev.  C.  F. 
Jacobs,  H. 

Jair,  Rev.  Atho.,  O.S.F. 
Jacquet,  Rev.  J.  H. 
Johanning,  Rev.  H. 
Kalenberg,  Rev.  J. 
Karge,  Rev.  F.,  O.S.F. 
Kearney,  Rev.  J.  F. 
Kelly,  Rev.  D.  J. 
Klueber,  Rev.  D.  J. 
Koring,  Rev.  H. 
Kraemer,  Rev.  J.  C. 
Kress,  Rev.  J. 
Kuhr,  Rev.  G.  H.,  D.D. 
Menge,  Rev.  B.  J. 

QTATTJS  sacerdotalis  triplex  est  finis.  Cultus 
Divinus,  aedificatio  populi,  sanctificatio  ipsius 
sacerdotis.  Sub  triplici  proinde  capite,  quae  tradi- 
turi  sumus  dilectissimo  Clero  nostro  monita  ac  de* 
creta,  ponentur. 


STATUTA   DIOECESANA. 


PARS  PRIMA. 

DB   CULTU   DIVINO 


CAPUT  I. 

De  Ecclesiis  Aedifieandis. 


QTJOTIES  contigerit  novae  Ecclesae  aedifica- 
tionem  moliri,  primum  omnium  Ordinarius  de 
ejus  necessitate,  de  loco,  de  que  auxiliis,  certior  fiat ; 
atque  ipsius  obtenta  licentia  in  scriptis,  situs  conve- 
niens  ac  sufficiens  pro  Ecclesia,  schola,  et  domo  Pas- 
torali  procuretur,  eique  tradatur,  titulus  legalis 
juxta  formam  quae  in  folio  Anglice  exarato  videtur. 

ii. 
Deinde  sacerdos  nobis  iconographia  novi  aedificii 
approbanda,  et  in  secretaria  conservanda,  referet; 
atque  simul  propositiones  architectorum,  seu  aedifi- 
cantium ;  et  schedam  eorum,  qui,  subscriptis  nomi- 
nibus,  media  se  praestituros  promiserunt,  exhibebit. 

iii. 
Ad   conficienda    iconographia  eligatur   optimus 
architectus,  licet  majorem  pecuniae  summam  exi- 

gat.  Aedificium  non  sit  sumptuosum  supra,  sed 
potius  infra,  media  eerta  solvendi ;  memores  verbi 
Evangelici: 

"Quis  enim  ex  vobis  volens  turrim  aedificare  non 
sedens  prius  cogitat  sumptus  qui  necessarii  sunt  si 
habeat  ad  perficiendum;  ne  posteaquam  posuerit 
fundamentum  et  non  potuerit  perficere,  omnes  qui 
vident  incipiant  illudere  ei,  dicentes,  quia  hic  homo 
coepit  aedificare  et  non  potuit  perficere."  S.  Lucas, 
cap.  xiv,  v.  28. 

IV. 

Consultius  est  nullas  oblationes  pecuniarum  pro 
nova  Ecclesia  recipere  priusquam  rationabilis  spes 
perficiendi  effulserit. 

v 

Incepto  opere,  sacerdos  nullatenus  debitum  per- 
sonale  contrahat,  sed  curet,  ut  viri  probi  opibusque 
instructi,  ex  iis  praesertim  qui  fructum  uberiorem  ex 
novo  aedificio  percepturi  sunt,  contractus  ineant  at- 
que  solutiones  faciant;  si  autem  sacerdos  vult  et  pot- 
est,  media  propria  operi  praestare,  dono  det;  nun- 
quam  commodet,  nec  se  pro  congregatione  debitis 
implicet. 

VI. 

Omnes  contractus  fiant  scriptis  juxta  formam  le- 
gitimam,  ac  a  contrahentibus,  quantumvis  probis, 
cautio  vel  realis,  vel  personalis,  exigatur. 

VII. 

Consuetudinem  erigendi  m  novis  et  adhuc  pau- 
peribus  missionibus  aedificium  quod  prius  pro  Ec- 
clesia,  deinde,  multiplicato  populo,  pro  schola  ha- 

eri  potest  enixe  commendamus,  ut  incommodis  non 
subjiciatur  sacerdos  celebrando  et  confessiones  acci- 
piendo  in  domibus  privatis. 


CAPTJT  II. 

De  Ecclesiis  ad  Divinum  Cultum  instruendia. 

Si  "invisibilia  Dei  per  ea  quae  facta  sunt  in- 
tellecta  conspiciuntur,"  hoc  maxime  fiat  in  Templis 
sacris  in  quibus  illud  jugiter  impletur  "deliciae 
meae  esse  cum  filiis  hominum." 

Horum  ergo  quidquid  potest  esse,  in  structura, 
in  ornamentis,  in  supellectili,  vel  in  nitore  ac  con- 
servatione,  timorem  sanctum  et  reverentiam  incu- 
tiat,  fidem  excitet,  pietatem  inspiret. 

Laudabilis  Pastor,  beatus  populus,  qui  verbis  ac 
factis  semper  dicunt,  "  Domine  dilexi  decorem  do- 
mus  tuae." 

Quibus  autem  omnis  Ecclesia  instruenda  sit  co- 
gitanti  facile  constabit,  quippe  in  qua : 

1°  Offertur  Sacrosanctum  Missae  Sacrificium, 

2°  Conservatur  Sanctissimum  Corporis  et  San- 
guinis  Domini  Sacramentum, 

3°  Sacramenta  Baptismi,  Poenitentiae,  Eucha- 
ristiae,  Confirmationis,  Ordinis  atque  Matrimonii, 
administrantur, 

4°  Verbum  Dei  praedicatur,  et  laudes  divinae 
canuntur, 

5°.  Populus  orat. 

Fusius  acturi  de  iis  quae  requiruntur  ad  tria 
priora,  hic  pauca  adimadvertere  placet  de  iis  quae 

decent  Ecclesiam  ut  Domum  praedicationis  ac  ora- 
tionis  privatae. 

Parietes  sint  alti,  imaginibus  vel  picturis  ornati, 
exclusis  prorsus  profanis  ineptisque.  Fenestrae 
sint  adeo  elevatae  ut  visus  eorum  qui  foris  sunt  in 
vicis  ac  plateis  excludatur,  in  quem  finem  sapienter 
adhiberi  potest  vitrum  depictum  (stained  glass). 
Pavimentum  sit  nitidum  siccumque ;  atque  in  parte 
elevata  ac  per  cancellum  definita  tapeto  ornatiori, 
crucibus  non  signato,  coopertum  pro  sanctuario;  in 
reliqua  parte  viliori  aliqua  materia,  ad  tollendum 
strepitum  calcantium. 

Pulpitum  sit  conveniens  ac  in  commodum  audi- 
entium  locatum. 

Item  de  scamnis  tum  in  sanctuario  pro  celebrante 
ac  ministris,  tum  in  Ecclesia  pro  populo,  quae 
postrema  genuflexoriis  commodis  provideantur. 

Locus  cantorum  sit  etiam  scamnis,  ac  scriniis 
pro  chartis  musicis,  instructus. 

Ecclesiae  fabrica,  supellectilia,  ornamenta  om- 
nino  nitida,  ordinata,  ac  bene  reparata  semper  cus- 
todiantur.  Invigilet  ipse  Pastor  muris,  tecto,  pavi- 
mento,  fenestris,  januis,  scamnis,  sanctuariis,  altari- 
bus,  vasis,  vestibus,  scriniis,  videatque  ut  nihil 
fractum,  aut  sordidum,  vel  una  hora  remaneat. 

Confraternitates  mulierum  quae  nitori  Ecclesiae 
atque  altarium  provident,  ornamenta  vel  emunt, 
vel  conficiunt,  disponuntque,  sunt  valde  appro- 
bandae.  Curet  tamen  Pastor  ne  ornamenta  inepta, 
statuas  aut  imagines  ridiculas  introducant;  atque  ne 
unquam  rixarum  aut  scandalorum  seminarium  fiant. 

Quaevis  Ecclesia  nondum  completa  censeri  de- 
bet,  sine  sacristia  bene  ventilata,  ac  fenestris  vecti- 

bus  ferreis  munitis,  cum  scriniis  amplis ;  sine  bap- 
tisteriis,  organo  et  campana;  si  non  habeat  vas 
lapideum,  vel  aliud  saltem  pulchrum  ac  mundum, 
fixum  in  altitudine  trium  palmitum  cum  dimidio, 
ad  unamquamque  portam  pro  aqua  benedicta. 

"Maledictum  esse  opus  Dei  negligenter  facient- 
em,"  haud  immemor  Pastor  existat.  Apprime 
sciat  praescripta  Rubricae  nec  non  Sacrae  Rituum 
Congregationis,  quae  conscientiam  ligant:  nec  un- 
quam  functionem  aliquam  sacram  aggrediatur  quin 
prius  viderit  omnia  praesto  esse  ad  ritum  inte- 
gre  ac  decenter  peragendum. 

Omnes  functiones  sacrae  ordinate,  modeste,  gravi- 
ter,  nec  festinanter,  nec  prolixe,  fiant.  Invigilet  Pas- 
tor  ut  clerici  et  pueri  qui  altari  deserviunt,  sint 
vestitu,  gressu,  gestu,  et  aspectu  in  aedificationem 
populo  Dei ;  nec  non  ut  cantores,  qui  saepius  vigi- 
lantia  pastorali  indigent,  sicut  decet,  se  gerant. 
Procul  a  Domo  Dei,  quam  "sanctitudo  decet  in 
longitudinem  dierum,"  quod  saeculum  sapit,  arceat, 
scilicet  negotiationes,  conversationes,  coetus  pro- 
fanos,  cujuscumque  generis  strepitus,  sermocina- 
tiones  laicorum,  ac  concentus  musicos  ad  nudam 
audientium  delectationem  habitos  (concerts),  etiam 
pro  sustentandis  operibus  religionis  et  charitatis. 

Statuat  in  corde  suo  unusquisque  Pastor  quam 
primum  ea  exequi  quae  praescribuntur  a  Con.  1. 
Prov.  Cin.,  Dec.  1.,  de  cantu  sacro ;  nec  per  seipsum 
cantum  docere  tum  magistros,  tum  etiam  parvulos, 
dedignetur:  ad  minus  videat  ut  ludimagistri  rite 
de  cantu  ecclesiastico  sentiant,  atque  spiritum  cul- 
tus  catholici  bene  intelligant.  Toto  corde  optare- 
mus,  ut  nostris  ecclesiis  tempus  veniret  quando, 

mane  et  vespere  diebusDominicis  et  Festis  non  au- 
diens  tantum,  sed  et  decantans,  omnis  populus  lau- 
daret  Dominum. 

Animadvertat  tamen  Pastor  cantica  in  lingua 
vernacula,  durante  Missa  cantata,  vel  in  vespe- 
ris,  prorsus  inhibita  esse  per  Dec.  VIII.  Con.  Balt., 
Prov.  III. 

Horis  statutis  ac  populo  praeconizatis,  omnes 
functiones  Cultus  Divini  exactissime  fiant  non  so- 
lum  in  Festis  sed  etiam  in  Feriis. 


CAPUT  III. 

De  sacrosancto  Missae  Sacrificio. 


Offerre  Sacrosanctum  Missae  Sacrificium  est 
opus  omnium  excellentissimum,  superans  creation- 
em  saeculorum,  omnemque  excedens  angelicam 
potestatem.  Per  solam  enim  hanc  oblationem  mun- 
dam  tribuitur  Summo  Deo  honor  majestati  infinitae 
ipsius  condigne  debitus  gratiarum  actio  Bonitati 
ipsius  plene  proportionata,  obtinetur  remissio  om- 
nium  peccatorum,  aperitur  cunctorum  bonorum 
Thesaurus. 

Admissi  in  Palatium  summi  Regis,  ubi  Dominus 
est  in  Templo  sancto  suo,  sacerdotes  Novae  Legis, 
cum  metu  ac  tremore,  inter  choros  angelorum  arae 
circumstantium,  ita  mysteria  tremenda  peragere 
debent,  ut  nihil  sive  intus  in  corde,  sive  foris  iji 
actu,  oculis  Divinis  appareat  quod  non  sit  ordina- 
tum  ac  sanctum.  Quod  si  necessario  fatendum  est, 
ut  loquitur  Sacrosancta  Tridentina  Synodus  "Nul- 

lum  aliud  opus  adeo  sanctum  et  divinum  a  Christi- 
fidelibus  tractari  posse  quam  hoc  ipsum  mysteri- 
um,  satis  etiam  apparet,  omnem  operam  et  dili- 
gentiam  in  eo  ponendam  esse,  ut  quanto  maxima 
fieri  potest  interiori  cordis  munditia,  et  puritate, 
atque  exteriori  devotionis  ac  pietatis  specie  pera- 
gatur." 

ii. 

Custodiant  sacerdotes  "interiorem  cordis  mun- 
ditiem,"  per  vitam  immaculatam,  operibus  chari- 
tatis,  poenitentiae  pietatisque  deditam.  Nunquam, 
extra  casum  necessitatis,  ad  altare  accedant,  horis 
canonicis  nondum  persolutis  aut  praeparatione  spe- 
ciali  ad  Missam  non  praemissa.  Districto  examini, 
juxta  mandatum  Apostoli,  conscientiam  subjici- 
ant,  crebrisque  confessionibus  eam  purgent.  Lecti- 
oni  sacrae  attendant :  meditationibus  sanctis  incum- 
bant.  Mundum  ac  mundana,  multo  magis  pecca- 
tum,  fugiant.  Uno  verbo  quidquid  ad  bonam  vitae 
institutionem  pertinet,  quidquid  in  cogitationibus 
est  pium,  in  moribus  castum,  in  desideriis  ordina- 
tum,  huc  conferatur,  ut  sacerdos  dignus,  vel  minus 
indignus,  eificiatur  hoc  munere,  quod  nec  angelis 
ipsis  adimplere  licet. 

iii. 

Ad  exteriorem  devotionis  et  pietatis  speciem  al- 
tare  cum  ornamentis  suis,  vestes  ac  ratio  se  geren- 
di,  tum  celebrantis,  tum  ei  assistentium,  pertinent : 

§  1.  Altaria  erigantur  in  Ecclesiis,  et  non  in  ora- 
toriis  aut  in  domibus  privatis,  sine  nostra  licentia,  in 
altitudinem  trium  pedum  cum  quatuor  pollicibus 
atque  latitudine  sat  ampla:  conficiantur  ex  mar- 
more  vel  ex  aliquo   ligno  pretiosiori,  et  ornatiori. 

Habeant  aram  lapideam,  fixam  in  mensa,  rite  ab 
Episcopo  consecratam.  Altaria  portatilia  adhi- 
benda  concedimus  tantum  in  iis  locis  missionum, 
ubi  nullum  est  Ecclesiae  aedificium. 

Tabernaculum  sit  pro  facultatibus  loci  pretiosissi- 
mum,  foris  depictum  vel  deauratum,  intus,  et  extra, 
serico  circumvestitum ;  eique  veluti  basi,  sola  crux 
insistat,  numquam  vasa  florum  aut  imagines. 

Candelabra  sex  majora — quamvis  plura  adhiberi 
possent  praesertim  in  Festis  majoribus — sufficient. 
Cerato  cooperiatur  tota  tabula  altaris,  quo  super 
linteamen  sit  saltem  triplex,  quod,  peractis  ritibus, 
in  munditiem,  velo  cooperiri  debet.  Sine  Missali 
ac  tabulis  pro  Zavabo,  Ca?ione,  ac  Evangelio  S.  Joannis 
celebrare  non  licet.  Wihil  unquam  altari  superpo- 
natur  quod  ad  ritum  peragendum  non  sit  neces- 
sarium;  minime  omnium,  sudariolum  quo  utitur 
sacerdos. 

Calix  sit  ex  auro,  vel  argento:  vel  habeat  cup- 
pam  argenteam  intus  deauratam.  Sit  ab  Episcopo 
consecratus:  nec  unquam  ab  aliis  praeter  sacris 
ordinibus  insignitos,  sine  speciali  licentia,  tangatur. 

§  2.  Vestes  sacrae  sint  integrae,  coloris  Festo  seu 
Feriae,  convenientis,  nitidae,  et  pro  viribus  Paroe- 
ciae  pretiosae  uniuscujusque  coloris.  Ubi  fieri  po- 
test,  vestis  sit  duplex:  pretiosa  nempe  pro  Festis 
solemnioribus,  communis,  pro  ordinariis  ac  Feriis. 
Vestis  plurium  colorum  non  sufficit  pro  omnibus 
festis. 

JNon  licet  deponere  vestes  sacras  in  scriniis  sub  al- 
tari  in  quo  conservatur  Sanctissimum  Sacrament- 
um :  multo  minus  candelabra,  vasa,  aut,  quod  max- 
ime  dedecet,  sordes  cum  scopis. 

Provideantur  scrinia  in  sacristia,  ubi  casulae  sine 
plicis  deponi  possunt,  ibique  omnes  vestes  locum 
proprium,  nitidum  ac  ventilatum,  habeant. 

§  3.  Tum  celebrans,  tum  assistentes  clerici,  veste 
talari  utantur.  Consultius  est  non  celebrare  quam 
sine  veste  conveniente  celebrare.  Clerici  sine  veste 
talari  decente  ac  integra,  superpelliceo  nitido,  ac 
calceamentis  mundis,  sanctuarium  ingredi  non  pre- 
sumant.  Pastor  ipse  novos  Clericos  solerter  edoceat 
verba  responsionum  rite  pronuntiare  ac  distincte 
proferre,  alacriter,  intento  animo  inservire,  omnes 
caerimonias  observare,  rite  se  gerere,  in  demis- 
sione  oculorum  in  modestia  gestus,  ac  gravitate 
incessus. 

Item  instruat  cantores  atque  organistam  quid 
et  quando  cantare  ac  sonare  debeant :  ut  illicita  ac 
quasi  profana  excludat,  omnemque  sonitum  musicae 
juxta  decretum  Sac.  Rit.  Cong.,  tempore  Consecra- 
tionis  cessare  faciat. 

Videat  celebrans  vinum  Sacrificii  esse  genuinum, 
hostias  rite  confectas,  plene  rotundas,  nec  nimis 
tenues.  Missale  signet,  calicem  praeparet,  vestes- 
que  induat,  in  sacristia.  Deinde  corpore  erecto, 
oculis  demissis,  Deum  cogitans,  ad  altare  procedat, 
ibique  omnia  juxta  Rubricas,  quas  saltem  quotan- 
nis  legere  debet,  exacte  peragat,  nec  nimis  lente, 
nec  precipitanter,  sed  ita  ut  in  festis  et  feriis  ordi- 
nariis,  non  minus  quam  tertiam  partem,  horae,  nec 
magis  quam  dimidiam,  consumat. 

Missa  semper  vel  integre  cantetur,  vel  integre 
dicatur.  JSTon  licet  celebranti  permittere  ut  canto- 
res  (Jloria,  vel  ullam  partem  Symboli  Mcacni,  vel 
Sanctus,  vel  Agnus  Dei  omittant;    nec   ipse   debet 

Gloria,  aut  Oredo  intonare,  ac  deinde,  non  expectato 
cantu,  Missam  prosequi. 

Nemo  vagus  aut  Pastori  ignotus  in  ulla  hujus 
Archidioeceseos  Ecclesia  celebrare  permittatur.  Ex 
concessione,  Pastores  urbis  facultatem  habent  licen- 
tiam  impertiendi  cuivis  sacerdoti  ipsis  cognito,  ab 
omni  censura  libero,  ut  semel  aut  bis  celebret,  nos- 
tra  licentia  nondum  obtenta ;  extra  urbem  vero  to- 
ties  quot  dies  requirentur  ad  petendam  licentiam, 
responsionemque  recipiendam  per  litteras.  Talis 
autem,  nobis  inconsultis,  confessionibus  accipiendis 
se  ingerere  non  praesumat ;  confessionem  vero  pas- 
toris  audire  potest. 

Pastor  tenetur  sub  gravi  pro  populo  offerre 
quoties  populus  tenetur  ad  sacrum  audiendum ; 
nec  licet  ei  qui  privilegio  binandi  gaudet,  unam 
Missam  al  privatam  intentionem  pro  stipendio 
applicare. 

Nullus  obligationes  (intentions)  celebrandi  su- 
pra  quinquagies  suscipiat ;  omnium  susceptarum 
obligationum  accuratam  rationem  scriptis  teneat, 
ita  ut  ab  alio  adimpleri  quaeant  ejus  interveniente 
morte ;  nec  unquam  supra  stipendium  fixum  aliquid 
exigat.  Hac  in  Archidioecesi,  stipendium  pro 
Missa  privata  celebranda  est  unus  nummus  Ameri- 
canus  (dollar).  Fundationes  missarum  fieri  neque- 
unt  a  pastoribus,  vel  congregationibus,  sine  nostro 
consensu. 

Quotidie,  propter  charitatem,  quemque  sacerdotem 
non  impeditum,  celebrare  optamus.  Spiritu  sacer- 
dotali  carere  censendus  esset,  qui,  sine  gravi  causa. 
hunc  honorem  Divinae  Majestati,  hoc  gaudium 
Beatis,  hoc  solamen  animabus,  in  Purgatorio  de- 

tentis,  hanc  gratiam  undequaque  indigentibus,  hanc 
aeclificationem  fidelibus  adstantibus,  hanc  demum 
benedictionem  animae  suae,  unquam  negaret. 

Omni  zelo  laboret  Pastor  ut  populus  etiam  quoti- 
die  sacrum  audiat,  praesertim  pueri  ac  puellae  qui 
scholas  frequentant. 

CAPTJT  IY. 

De  Vesperis  ae  reliquis  Devotionibus  in  Ecclesia  habendis. 

Vesperae  decantentur  hora  pro  majori  commodo 
populi  statuta  quavis  Dominica  ac  Festo  de  prae- 
cepto,  sed  ante  solis  occasum. 

Consuetudinem  canendi  Psalmos :  Dixit  Domi- 
nus,  Confitebor  tibi,  Beatus  vir,  Laudate  pueri, 
Laudate  Dominum,  vel  in  Exitu  Israel,  Hymnum 
quemcunque,  praesertim  vero  temporis,  cum  Mag- 
nificat,  spectatis  circumstantiis  improbare  certe 
haud  possumus.  Atamen  valde  optaremus  ut 
quantocius  fieri  poterit,  Yesperae  propriae  ac  inte- 
grae  diei,  a  toto  populo  decantentur. 

Sacerdos  celebrans  vesperas  non  alia  veste  sacra 
quam  veste  talari  cum  superpelliceo  utatur;  nec 
incenset  altare. 

Concio  vespertina  (si  habetur)  in  fine  post  "  Fi- 
delium  animae "  fiat,  sed  ante  Benedictionem  SS. 
Sacramenti. 

Aliae  devotiones  publicae  pro  zelo  ac  prudentia 
Pastoris  statuantur  per  annum.  Nolumus  tamen 
unquam  omitti  Devotiones  quotidianas  pro  mense 
Majo;  infra  Octavam  Corporis  Christi;  bis  inhebdo- 
made  in  Quadragesima ;  sacrum  secessum,  in  occa- 
sione  Primae  Communionis ;   ac  interdum  sacram 


18  STATUTA   DIOECESANA. 

missionem.  In  his  ordinandis  pius  ac  fidelis  Pas- 
tor  zelum  suum  fructuose  exercet  atque  demon- 
strat. 

Volumus  ut  pulcherrima  oratio  (Prayer  for  the 
Authorities)  a  primo  Episcopo  Americano  pie  con- 
cinnata,  devote  legatur  ante  sermonem,  diebus  Do- 
minicis,  praecipue  dum  sessiones  legislativae  singu- 
lorum  Statuum  ac  Foederatorum  celebrantur. 

PARS  SECUNDA. 

DE  IIS  QUAE  PASTOR  AGERE  DEBET  UT  SANCTIFICET  POPULUM 

SUUM  SCILICET  DE  SACRAMENTIS  ADMINISTRAN- 

DIS  ET  VERBI  DEI  PRAEDICATIONE. 


CAPUT  I. 

De  Baptismo. 
T. 

Q  EDTJLO  exponant  Pastores  populis  sibi  commis- 
sis  voluntatem  Domini  nostri  Jesu  Christi  mi- 
sericordem  omnes  homines  salvandi  ideoque  omnes 
efficiendi  participes  illius  Sacramenti,  in  quo  nisi 
quis  renatus  fuerit,  non  potest  introire  in  regnum 
Dei.  Ritum  privati  Baptismatis  nec  non  obligatio- 
nem  illud  impertiendi  infantibus,  imo  et  adultis,  si 
desiderium  ostenderint,  in  periculo  mortis  consti- 
tutis,  iterum  atque  iterum  inculcare  non  desinant. 

ii. 

Meminerint,  tamen,  non  sine  urgente  necessitate 
coerimonias  solemnis  Baptismi  omittendas  esse. 
"JNTeque  enim,"  ut  loquitur  sanctissimus  Pontifex 
Romanus,  Benedictus  XIV  in  Const.  89,  ad  num.  19, 
"  sine  gravi  peccato  negliguntur  tam  magni  ponde- 

ris  tantaeque  antiquitatis  ritus  atque  ad  reverenti- 
am  sacramento  conciliandam  maxime  necessarii :  " 
proindeque  eos,  qui  urgente  periculo,  privatim  bap- 
tizati,  fuerint,  quantocius  ad  Ecclesiam  esse  defe- 
rendos  ut  caerimoniae  suppleantur. 

iii. 
Concilii  Baltimorensis  Prov.  I,  Decreto  XVI,  re- 
linquitur  "  Episcoporum  ac  missionariorum  judicio, 
ut  statuant  quando  sint  urgendi  fideles  ut  Infantes 
ad  Ecclesiam  deferant  ut  baptismus  eis  conferatur." 
Statuimus  ergo  omnes  censendos  esse  ita  obligatos, 
qui  Ecclesiae  m  qua  habetur  Missa  Statutis  Diebus 
adeo  vicini  degunt,  ut  a  sacro  in  ea  audiendo  ob  lo- 
corum  distantiam  minime  excusarentur ;  et  horta- 
mur  ut  Baptismus  non  ultra  tres,  vel  quinque,  dies 
differatur. 

IV. 

Unaquaeque  Ecclesia  habeat  suum  baptisterium 
nimirum  locum  in  quo  sub  clavi  conserventur : 

1.  Vas  clausum  aquam  baptismalem  continens. 

2.  Vas  parvum  et  j>retiosum  ad  infundendam, 
aliudque  lapideum  ad  recipiendam,  aquam  in  ad- 
ministratione  sacramenti  adhibitam. 

3.  Thecae  argenteae  olea  sacra  continentes,  bom 
bacium  et  vasculum  salis  benedicti. 

4.  Manutergia,  ac  candelabrum  cum  candela. 

5.  Scrinium  librum  baptismorum,  stylos  et  atra- 
mentum  includens. 

v. 

Juxta  jus  commune  Locus  Baptisterii  est  in  in- 
gressu  Ecclesiae  in  parte  Epistolae. 

VI. 

Sine  aqua  ad  id  benedicta,  sive  in  Sabbato  Sancto, 
sive  in  Yigilia  Pentecostes,  vel  saltem  secundum 
formulam  brevem  nostratibus  per  decretum  Sac. 
Cong.  de  Prop.  Fid.,  die  16  Oct.,  anni  1830  conces- 
sam,  baptisma  solemniter  administrare  non  licet. 

VII. 

Ex  concessione  Sedis  Apostolicae  formula  pro 
baptismo  parvulorum  adbiberi  potest  in  abluendis 
adultis  neo-conversis  usque  ad  annum  1870  (et  ultra 
si  concessio  renovata  fuerit)  :  verum  animadvertant 
Pastores  voluntatem  esse  Sanctissimi  Domini  No- 
stri,  Pn  IX,  ut  ubi  sine  incommodo  gravi  fieri  po- 
test,  formula  propria  adhibeatur,  et  sic,  sensim  sine 
sensu,  in  usum  communem  deducatur. 

VIII. 

Sine  uno  saltem  susceptore,  seu  patrino,  Catho- 
lico  atque  usum  rationis  adepto,  solemnitates  Bap- 
tismi  fieri  vetantur. 

IX. 

Religiosi  ac  religiosae;  nominatim  excommuni- 
cati,  haeretici,  schismatici  atque  publici  peccatores 
susceptores  esse  nequeunt. 


Memores  Sacrae  Theologiae  principii,  de  tutiore 
parte  sequenda,  ubi  agitur  de  valore  sacramento- 
rum,  Pastores  Baptisma  sub  conditione  sequentibus 
conferant. 

1°  Infantibus  expositis ; 

2°  Baptizatis  ab  obstetricibus,  vel  a  laico,  nisi 
constet  oculatis  testibus  rite  fuisse  peractum ; 

3°  Yenientibus  a  quacumque  haeresi  proprie  dicta; 

4°  Quandocumque  etiam  diligenti  indagine  facta, 
moralis  certitudo  de  valore  Baptismi  haberi  ne- 
quit. 

Verba  sunt  ista  a  Bened.  XIV  citata  et  com- 
mendata. 

XI. 

Baptizans  solemniter  debet  esse  veste  talari  su- 
perpelliceo  ac  stola  indutus. 

XII. 

Olea  Sacra  Feria  V,  in  Coena  Domini  consecrata, 
quam  primum  procurari  ab  omnibus  Pastoribus  de- 
bent.  In  Urbe  scilicet  ipsa  Feria  V.:  In  civitati- 
bus  Hamilton,  Dayton,  Springfield,  Columbus,  Chil- 
licothe,  vicisque  vicinioribus,  ante  Sabbatum  Sanc- 
tum  :  et  in  reliquis  quantocius  fieri  poterit. 

Reliquiae  oleorum,  ex  anno  praecedenti,  in  lam- 
pade,  coram  Sanctissimo  Sacramento,  comburantur. 


XIII. 


Peracto  quovis  Baptismate  actus  statim  describa- 
tur  in  libro  registrali  qui  potest  esse  formae  se- 
quentis,  vel  alterius — dummodo  haec  omnia  perspi- 
cue  exhibeat: 


[Pagina.] 


Anno,  Mense, 
ac  Die. 


Nomen 
Baptiz. 


Parentum. 


Quando 
Natus. 


Patrinorum, 


Baptizantis. 


Notandum  etiam  baptizatus  non  sit  ex  legitimo  conjugio  natus. 

CAPXJT  II. 

De  Poenitentia. 
I. 

Post  ineffabilem  potestatem  consecrandi  Corpus 
et  Sanguinem  Domini  Nostri  Jesu  Christi,  secuncla 
est,  in  dignitate  sacerdotali,  auctoritas  dimittendi 
retinendive  peccata;  in  qua  exercenda,  sacerdos 
quidquid  in  se  humanum  est  exuere,  et  seipsum  al- 
terum  Christum,  justum  Judicem,  peccatorum  man 
suetum  Patrem,  medicum  prudentem  animarum 
exhibere  debet,  omnibus  mediis  alliciens  peccatores 
ad  confitenda  peccata,  et  ad  absolutionem  rite  sus- 
cipiendam. 

ii. 

Crebris  concionibus,  invitet  Pastor  omnes  ad 
frequentem  confessionem,  annuntians  dies  indul- 
gentiarum  et  horas  in  quibus  audiantur,  quae  com- 
moditati  populi,  praesertim  pauperum  et  operari- 
orum,  aptentur. 

iii. 

Yolens  confiteri,  quovis  tempore,  nunquam  arce- 
atur,  aut  dure  recipiatur;  sed  juxta  monitum 
Sancti  Caroli  Borromaei,  confessarii  "Poenitentes 
inconfessos  non  dimittant,  nec  aegre  eos  audire 
quoquomodo  significent :  sed  e  contra  efficiant,  ut 
poenitentibus  innotescat  sibi  gratissimos  esse  pro 
illorum  salute  labores ;"  et  verba  sunt  Synodi 
Augustanae :  "  Sacerdotes  ad  confessiones  audien- 
das  vocati,  abrumpant  omnem  moram,  et  prompti 
eant  quo  vocati  sunt,  pleni  desiderio  juvandi 
animas." 


24  STATUTA   DIOECESANA. 

IV. 

Nullatenus  propriis  viribus  confidentes  confes- 
sarii  sedulo  munire  debent  contra  insidias  inimici, 
tum  famam  suam,  tum  virtutem.  Unde  sciant  ve- 
titum  esse  sub  poena  nullitatis  absolutionis  audire 
mulierum  confessiones  nisi  crate  interposita;  se  te- 
neri  confessionalia  erigere  in  loco  patente,  in  ipsa 
Ecclesia ;  et  crates  ponere  in  Sacristia,  sed  nonnisi 
pro  surdastris.  Etiam  in  stationibas,  in  quibus  non 
licet  celebrare  nisi  saltem  quatuor  milliaria  distent 
ab  ecclesia,  crates,  quae  facile  conficientur,  sub 
eadem  nullitatis  poena  pro  excipiendis  mulierum 
confessionibus,  adhibendae  sunt. 

Quando  autem  de  aegrotis  agitur,  portae  cubiculi 
apertae  sint. 

Antequam  accedant  ad  confessiones  audiendas 
sese  enixe  Deo  Patri  Luminum,  Immaculatae  Yir- 
gini,  et  Angelo  Custodi  commendent. 

In  confessionali  omnia  suaviter,  prudenterque  pe- 
ragant,  nihil  temere  aut  curiose  interrogent,  vel  ira- 
cunde  dicant,  sed  perpetuo  meminerint,  "Legati- 
one  Deisefungi;"  loquacitatem  omnem  sive  pro- 
priam,  sive  poenitentis,  abscindant,  atque  omnia  ad 
emundationem  animae  emendationemque  vitae 
unice  dirigant. 

v. 

Ratione.  habita  ad  scientiam  atque  sinceritatem 
poenitentis  prudenter  judicet  Confessarius,  utrum 
et  quomodo  inquirendum  ulterius  sit  in  peccata 
sive  commissionis  sive  omissionis,  quae  sunt  unius- 
cujusque  statui  et  conditioni  propria :  item  utrum 
absolutio  sit  danda,  neganda,  aut  differenda. 

VI. 

Ad  audiendas  confessiones  Religiosarum  in  hac 
Dioecesi,  sive  claustrales  sint,  sive  non,  extra  peri- 
culum  mortis  et  deiiciente  Confessore  proprio,  re- 
quiritur  a  nobis  specialis  facultas  et  jurisdictio. 

VII. 

Si  confessores  mites  esse  student,  tamen  molles 
non  fiant;  nec  peccatores  publicos,  vel  consuetudi- 
narios — verbi  gratia  ebriosos,  impudicos,  blasphe- 
mos,  injustos,  societatibus  secretis  addictos,  unquam 
absolutos  dimittant,  antequam  dignos  fructus  poe- 
nitentiae  fecerint. 

VIII. 

Quae  praescribuntur  in  Decreto  III,  Con.  Prov. 
Cin.  III,  de  confessionibus  puerorum  ac  puellarum 
quater  in  anno  accipiendis  sacerdotes  nostri  pera- 
manter  exequantur.  In  istis  quoque  confessionibus 
audiendis  eorum  charitas  ac  patientia  finem  nesci- 
ant,  memores,  Illius  qui  dixit,  "Sinite  parvulos 
venire  ad  me  et  nolite  eos  prohibere ;"  studeant  eos 
qui  peccatum  mortale  contraxerint  ad  absolutionem 
rite  recipiendam  disponere  et  omnes  ad  odium  et 
fugam  peccati  excitare. 

IX. 

Maxime  caveant  confessarii  sigillum  inviolabili- 
ter  servare.  Scientia  ex  confessione  accepta  non 
utantur ;  quae  in  confessione  acceperant,  aut  modum 
confitendi  quorundum  rudium  non  referant ;  non  in- 
ducant  poenitentes  sibi  soli  confiteri ;  non  complicis, 
imo  nec  poenitentis,  nomen,  inquirant,  prolixa  collo- 

quia  cum  poenitentibus,  praesertim  foeminis  devi- 
tent;  judicium  Dei,  sibi,  post  singulas  confessiones 
subeundum,  timeant. 

x. 

Omnes  confessarii  apprime  sciant  casus  reserva- 
tos  tum  Summo  Pontifici  tum  Nobis,  nec  unquam 
sine  speciali  facultate  ad  hoc  concessa  queniquam 
ex  eis  absolvere  attentent. 


CAPUT  III. 

De  SS.  Eucharistia. 

Triplici  praesertim  modo  Augnstissimum  Eu- 
charistiae  Sacramentum  ad  sanctificationem  populi 
maxime  confert,  zelum,  devotionemque  sacerdotis 
invitat  et  provocat : 

1.  Manens  in  Altari; 

2.  Expositum  pro  adoratione  populi ; 

3.  Traditum  in  communione. 

SECTIO  i. 

I. 

Tabernaculum  in  quo  Sanctissimum  Sacrament- 
um  conservatur,  sit  pretiosum,  maximequeornatum, 
intus  et  extra  velo  circumtectum.  Sit  tuto  clausum 
cum  seratura,  cujus  clavem  Pastor  ipse  retineat  in 
loco  securo.  Ciborium  sit  aureum  vel  argenteum : 
aut  saltem  vas,  seu  cuppa,  sit  ex  argento  inaurato ; 
insistatque  triplici  lino  mundissimo. 

Praeter  illud  nihil  prorsus  aliud  in  Tabernaculo 
reponatur,  vel  videatur. 

II. 

Hostiae  sint  ex  farina  triticea,  ac  mundissima ; 
sint  azymae,  bene  coctae,  formae  plene  rotundae, 
nec  nimis  tenues.  Renoventur  quoties  pro  humidi- 
tate  loci  remotissimum  existit  corruptionis  peri- 
culum. 

iii. 

Altare,  in  quo  sistit  Sanctissimum  Sacramentum, 
ornatius  sit  aliis  altaribus ;  et  coram  eo  luceat  lam- 
pas  perpetuo  ardens. 

IV. 

Ubi  periculum  est  sacrilegae  effractionis  et  dese- 
crationis  a  latronibus,  locum  tutum  decenter  orna- 
tum  seligere  debet  Pastor,  ibique  noctibus  ac  tem- 
pore  quo  abesse  ipsi  contigerit,  Sanctissimum  Sa- 
cramentum  reponere. 

SECTIO  II. 

i. 

Sanctissimum  Eucharistiae  Sacramentum  publi- 
cae  fidelium  adorationi  eo  fine  exponitur  ut  fidei, 
devotionis,  atque  amoris  conspicientium  sit  occasio 
ac  incitamentum.  Unde  Decreto  VI,  Con.  Prov. 
Cin.  III,  inhaerentes,  jubemus  illud  Augustissi- 
mum  Mysterium  minime  exponi  adorandum  nisi 
ex  causa  publica  et  a  nobis  approbata,  ideoque :  — 

ii. 

Jus  commune  hujus  nostrae  Provinciae  ex  Decre- 
to  jam  praedicto  permittit  Expositionem  Sanetissmi, 
cum  Benedictione  semel : 
3 

1.  Singulis  Diebus  Dominicis  per  annum:    aut 

mane,  aut  vespere 

2.  Singulis  Festis  de  Praecepto ; 

3.  Semel  per  hebdomadem  in  aliqua  die  Feriali 

durante  Quadragesima,  excepta  Heb.  Maj.; 

4.  Festo  Patronali  Ecclesiae  ; 

5.  Singulis  diebus  infra  Octavam  Corporis  Chri- 

sti; 

6.  In  Festo  Sacratissimi  Cordis  Jesu  ; 

7.  Ubi  nostra  licentia  fit  in  "adoratione  Quadra- 

ginta  Horarum ;  " 

8.  Bis    in    Sacris  Exercitiis  tradendis  per  octi- 

duum,  vel  septimanam. 

iii. 

Non  est  exponendum  dum  Yesperae  cantantur 
nec  dum  Missa  celebratur,  nisi  in  Festo  Corporis 
Christi,  aut  infra  ejus  Octavam,  et  nisi  Missa  sit 
solemnis. 

IV. 

Processiones  in  quibus  defertur  Sanctissimum 
Sacramentum  extra  muros  Ecclesiae  sine  nostra 
licentia   nullatenus   fiant. 


Ritus  in  Caerimoniali  ac  Manuali  prescripti  ad 
amussim  serventur.  Benedictionem  cum  Sanctissi- 
mo  Sacramento  dare  sine  duodecim  saltem  candelis 
accensis,  vel  sine  ostensorio,  velo  humerali,  pluvi- 
ali,  thure  genuino,  id  est,  non  ex  saccharo,  aut  re- 
sina.  vel  sine  cantu,  prorsus  interdicitur. 

VL 

Benedictio  cum  sanctissimo,  reverenter,  graviter, 
sine  festinatione,  fiat.  Consuetudo  canendi  vel  Li- 
tanias  Lauretanas,  vel  saltem  duo  alia  cantica,  prae- 
ter  "  Tantum  Ergo  "  maxime  nobis  arridet. 

VIL 

Benedictio  cum  ciborio  dari  potest  ad  bene  pla- 
citum  pii  ac  discreti  Pastoris  pro  aedificatione  ad- 
stantium. 

SECTIO  III. 


Summa  et  perfectio  vitae  Christianae  est  digna 
Corporis  et  Sanguinis  Domini  susceptio.  Ad  hanc 
ordinantur  omnia  sacramenta,  orationes,  jejunia, 
actiones  virtutum.  Haec  "  nos  divinae  naturae  con- 
sortes  "  facit,  super  omnem  ordinem  angelicum  ani- 
main  attollit,  Deoque  agglutinat  unione,  cujus  con- 
summatio  est  Vita  Beatorum.  Ita  de  communione 
Pastor  sentiat,  gregemque  edoceat.  Ostendat  dul- 
cedinem  hujus  sacri  convivii  utaccedant;  praedi- 
cet  majestatem,  ut  digne  et  reverenter  sumant. 

ii. 
Confraternitates,  et  sodalitates,  in  quibus  exisit 
consuetudo  suscipiendi  Sanctissimam  Eucharistiam 
statutis  diebus,  ex.  gr.  semel  vel  saepius,  in  mense, 
valde  commendamus;  imo  Pastorem,  qui  hujus- 
modi  non  foveret  officio  suo  deesse  censemus.  At- 
tamen  solerter  attendendum  est,  ne pietas  ista  in  jac- 
tantiam  eat,  et  ne  propter  usum,  aut  propter  timo- 
rem  infamiae,  ullus  sodalium  indigne  sumat. 

III. 

Maxime  cordi  nostro  esset  ut  Communiones  Ge- 
nerales  Sodalitatum,  seu  confraternitatum,  si  aliquo- 
ties  in  sacellis  collegiorum  aut  conventuum,  fre- 
quentius  tamen  in  Ecclesiis  Parochialibus  fierent, 
tum  ut  Sanctissimum  Sacramentum  a  pluribus 
honoretur,  tum  ut  liujus  salutiferae  actionis  bonus 
odor  latius  inter  fideles  diffundatur,  atque  demum, 
ut  socii  confraternitatum  illis  pietatis  operibus  as- 
suescant,  quae,  et  a  sociis  remoti,  nec  deserent,  nec 
negligent. 

IV. 

Maxima  cura  impendatur  in  pnma  parvulorum 
Communione  utpote,  quae,  bene  facta,  maximas  se- 
cumfert  gratias,  male  autem,  damnum  immensum. 
Dies,  in  quo  omnes  simul  purvuli  ad  Mensam  Do- 
mini  admittendi  sunt,statuatur  populoque  annuntie- 
tur  per  decem  saltem  hebdomades,  quovis  anno  vel 
biennio. 

Moneantur  patresfamiliae  ut  nullatenus  domi 
parvulos  retineant,  et  ipsi  juvenes  ad  instructiones 
speciales  venire  compellantur.  Teneat  pastor  om- 
nium  nomina  accurate  scripta,  in  causas  absentiae 
inquirat,  nec  quemque  excuset  negligentem.  Longe 
ante  diem  statutam  confessiones  generales  excipere 
inchoet  ut  et  confessio  plenior  accuratiorque  fiat,  et 
ut  emendatio  vitae  firmior  obtineatur.  Solemne 
habeat,  tribus  ante  diebus  exercitia  secessus  sacri 
omnibus  communicantibus  tradere  ut  eos  crebris 
instructionibus  atque  orationibus  paratiores  Domi- 
no  sistat.  In  ipsa  die  sit  Ecclesia  ornatior,  Al- 
tare  magis  pulchrum,  Missa  solemnior.    Ante  Com- 

munionem  fiat  adhortatio  brevis,  et  renoventur  ab 
onmibus  vota  in  baptismate  emissa. 

Nolumus  pueros  ad  primam  Communionem  ad- 
mitti  ante  duodecimum  annum. 

v. 

Non  decet  quemque  praeparatum  communione 
privari,  etiam  si  extra  Missam  communicari  peti- 
erit.  Invigilet  tamen  Pastor,  ne  hoc  propter  levi- 
tatem  iiat,  et  ne  in  usum,  seu  verius,  abusum,  abs- 
que  necessitate,  cedat. 

VI. 

Juxta  sensum  Ecclesiae,  contra  Jansenianos  ex- 
positum,  praxis  frequentis  Communionis  foveatur 
atque  commendetur,  servatis,  ut  par  est,  iis  quae 
ad  debitam  reverentiam  ergo  Sanctissimum  Sacra- 
mentum  conciliandam  spectant. 

VII. 

Communio  Paschalis  in  hac  Dioecesi  facienda  est 
inter  Primam  Dominicam  Quadragesimae  et  Domi- 
nicam  SS.  Trin.  inclusive,  in  Ecclesia  Parochiali; 
nisi  a  legitime  impeditis,quos  omnes  Pastor  cognos- 
cere  debet,  ut  alibi  communicandi  iis  facultatem 
praebere  queat. 

VIII 

Omni  conatu  Pastor  efficiat  ut  nulla  anima  ipsi 
commissa  sine  Sacro  Viatico  ex  hac  vita  migret. 
Cognoscat  conditionem  aegrotorum,  ac  nimiam  mo- 
ram,  in  iis  visitandis,  et  adjuvandis,  maxime  timeat. 
Deferens,  porro,  Sanctissimum  moribundis,  omnem 
quae  possibilis  erit  solemnitatem  adhibeat,  prae- 
parata  mensa,  luminaribus  accensis  totoque  cubi- 

culo  quam  optime  strato,  ubi  evenit  illa  res  mira- 
bilis  scilicet :  "  Manducat  Dominum,  pauper,  servus 
et  humilis." 

IX. 

Omni  studio  zeloque  laboret  Pastor  ut  praxim 
piissimam  visitandi  D.  N.  I.  C.  in  Sanctissimo 
Sacramento  diu  noctuque  praesentem,  foveat,  fideli- 
busque  sibi  commissis,  opportune,  importune,  com- 
mendet. 


CAPXJT  IY. 

De  Sacramento  Confirmationis. 

Unusquisque  Pastor  conveniat  nobiscum  sive 
quotannis,  sive  singulis  bienniis,  de  die  Confirmati- 
onis  administrandae  in  sua  Missione.  Diem  statu- 
tum  annuntiet  populo  saltem  per  praevias  sex  domi- 
nicas,  exponens  naturam  necessitatemque  istius  Sa- 
cramenti ;  iterum  iterumque  adhortans  praesertim 
adultos,  qui  nondum  confirmati  sunt,  ut  hoc  Sacra- 
mentum  non  negligant.  Tempore  approquinquante, 
instructiones  speciales  de  dispositionibus  ad  Spiri- 
tum  Sanctum  rite  suscipiendum  in  Ecclesia  fiant. 

ii. 

JSTon  admittemus  ad  Confirmationem  eos  qui 
scriptum  testimonium  sacerdotis  approbati  non  ha- 
bent ;  nec  offerantur  nobis  qui  nesciunt  mysteria 
principalia  Religionis,  Symbolum  Apostolicum, 
Orationem  Dominicam,  Angelicam  Salutationem, 
praecepta   Dei,    et    Ecclesiae,    Actus   Fidei,    Spei, 

Charitatis,  ac  Contritionis,  nec  non,  speciali  modo, 
naturam  et  effectus  sacramenti. 

iii. 
JSTon  admittantur  ad  Confirmationem  nisi  qui  Sa- 
cra  Communione  refecti  fuerint,  quique,  proinde, 
annum  aetatis  suae,  saltem  duodecimum  non  in- 
ceperint. 

CAPTJT  V. 

De  Sacramento  Ordinis. 
I. 

Pastor  animarum  in  hoc  maxime  fidelis  servus 
et  prudens  ostenditur,  si  ex  iis  quos,  in  Jesu 
Christo  per  Evangelium  gignit  magnus  numerus, 
praesertim  melioris  indolis  ac  ingenii,  sortem  Le- 
viticam  sibi  eligat.  Parvuli  enim  venerantur  quod 
Pastor  reddit  venerabile,  ibi  congregantur  oves  ubi 
Pastor  pascua  ostendit,  nec  bonum  certamen  cer- 
tasse  videtur,  is  cui  post  plures  annos  missionarios 
in  aliquo  Districtu  dici  nequit:  "Filii  tui,"  cleri- 
cali  militiae  tuo  opere  adscripti,  "sicut  novellae 
olivarum  in  circuitu  mensae  tuae." 

II. 

Si  Pastor  parvulos  gregis  speciali  charitate  pro- 
sequitur,  specialissima  sit  ejus  cura  circa  hos  quo- 
rum  indoles  melior,  ingenium  acutius,  conversatio 
magis  pia,  indicium  futurae  ad  statum  Ecclesiasti- 
cum  vocationis  praebent. 

Omni  industria,  amorem  et  confidentiam  eorum 

conciliet,  pietatem  foveat,  atque  singulari  ratione 
eos  in  virtutibus,  et  etiam  in  scientiae  sacrae  rudi- 
mentis,  instruat. 

ni. 

Accurate  de  vocatione  Ecclesiastica  parentes  edo- 
ceat  ne,  impietate  eorum,  qui  filios  ad  Altare  prop- 
ter  turpis  lucri  spurcitiam  non  vocatos  et  indignos 
sistere  non  perhorrescunt,  vel  cupiditate  eorum  qui 
eosdem  ab  altari  avertunt,  ut  divitiis  sordidis 
saeculi  et  honoribus  vanis  inhaereant,  Dominus 
Noster  Jesus  Christus  fraudetur  suo. 

IV. 

Saepe  in  concionibus  publicis  et  colloquiis  priva- 
tis  fideles  sibi  commissos  moneat  de  obligatione 
Seminarium  Dioecesanum  sustentandi.  Hoc  faciat 
in  Ecclesia  maxime  eo  tempore  in  quo  annuae  col- 
lectae  in  hunc  finem  sunt  faciendae  :  et  privatim,  si 
forte,  consilium  dare  pias  legationes  facturis,  ipsi 
contigerit.  Volumus  morem  apud  nos  existentem, 
quo  Pastor  per  seipsum  collectas  pro  Seminario  fa- 
cit,  perpetuo  firmari. 

v. 

Hortamur  omnes  Sacerdotes  nostros  nil  intenta- 
tum  relinquere  quod  ad  conciliandam  veneratio- 
nem  atque  amorem  erga  studia  sacra  conferre  pot- 
est.  Interveniant  quando  possunt  actibus  Publicis 
Theologiae  ac  Phiiosophiae  in  Seminario,  ac  so- 
lemnitatem  Examinationum  concursuumque  augere, 
pro  viribus  satagant. 

VI. 

Pastor,  in  cujus  Paroecia  Clerici  Seminarii,  scho- 
la  vacante,  clegunt,  eos  cum  omni  bonitate  excipiat, 

consilium  benevolum  ac  prudens  de  sociorum  selec- 
tione,  nec  non  de  occupatione  temporis,  praebeat. 
Paterna  solicitudine  super  eos  invigilet,  efficiatque 
ut  Sacrum  quotidie  audiant,  ad  alias  functiones  in 
Ecclesia  assidui  sint,  et  ut  in  catechizandis  rudibus 
eum  libenter  adjuvent.  Demum  si  aliquid  minus 
rectum,  seu  statui  Levitico  alienum,  in  eis  ani- 
madverterit,  aut  nos,  aut  Seminarii  Superiorem, 
prompte  et  fideliter  certiores  faciat. 


CAPUT  VI. 

De  Extrema  Unctione. 
I. 

Hora  extrema  qua  magis  grassatur  rabies  infer- 
nalis  contra  animas  fidelium,  magis  etiam  accenda- 
tur  sacerdotalis  charitas  quae,  opportunis  auxiliis, 
a  sapientissimo  atque  amantissimo  Salvatore  nostro 
provisis,  inimicum  conterat.  Moneantur  fideles, 
ut,  si  qua  curam  infirmorum  exerceant,  horam  ago- 
niae,  vel  qua  mors  instat,  minime  expectent,  sed 
ut  advocent  Presbyterum  eos  uncturum  oleo  in  no- 
mine  Domini,  eo  tempore  quando  oratio  fidei  ipsos 
adhuc  salvare  potest,  vel  saltem  quando  viribus 
confitendi  adhuc  manentibus,  peccata  in  quibus  non 
raro  inplicantur,  remitti  eis  poterunt. 

ii. 

Vocatus  ad  mfirmos  nullam  sacerdos  interponat 
moram,  nisi  ob  necessitatem,  sed  statim  invisat,  ad 
poenitentiam  excitet,    ad  confitendum  alliciat  con- 

fessisque  Extremam  Unctionem  illico  administret 
Si  tamen  infirmi  sunt  jam  sensibus  destituti,  debent, 
ungi,  clummodo  possint  absolvi. 

iii. 

Non  sit  contentus  bonus  Pastor  ea  tantum  infir- 
morum  visitatione  in  qua  Sacramenta  confert,  sed 
pluries  eos  visitabit,  cum  eis  orabit,  ad  actus  Con- 
tritionis,  Fidei,  Sped,  Charitatis,  et  conformitatis 
Voluntati  Divinae  eorum  animos  excitabit,  et  ex- 
tremo  momento  rituales  preces  fundet.  Haec  fa- 
ciens  hisque  immorans  et  suo  rite  fungetur  munere, 
semper  novos  intercessores  apud  Deum  sibi  acqui- 
ret,  et  adstantium  maxime  vero  propinquorum,  sa- 
luti  et  reverentiae  providebit. 

IV. 

Maxima  cautela  abstineat  sacerdos  aegrotos  invi- 
sens,  non  tantum  a  reatu  sed  etiam  ab  omni  prorsus 
suspicione,  avaritiae,  si  consilium  infirmis  porrigere 
de  dispositione  temporalium  ipsi  contigerit.  Quan- 
tum  potest  omne  onus  conficiendi  Testamentum 
scriptum,  vel  illud  exequendi,  constanter  recusa- 
bit.  Si  tamen  hujusmodi  auxilium  praestare,  chari- 
tate  et  circumstantiis  in  quibas  versatur,  cogitur, 
testes  adhibeat,  praesertim  eos  qui  haeredes  se  cen- 
sent,  de  omni  verbo  morientis,  ut,  occurrente  neces- 
sitate,  ad  ejus  integritatem  vindicandam  idonei 
fiant.  Nunquam  vero  nisi  ob  gravissimam  causam 
et  obtenta  dispensatione,  tutelam  puellarum  susci- 

piat. 

v. 

Solerter    intelligat    sacerdos,    curam   animarum 

agens  quae  in  Rituali  Romano  statuuntur  de  iis 
q.uibus  deneganda  est  sepultura  Ecclesiastica.  In 
dubiis,  nil  temere  decernat,  neque  denegans,  neque 
concedens  sepulturam,    nobis    inconsultis. 

VI. 

Praecipua  sit  ipsius  cura  ut  in  loco  bene  septo, 
rite  benedicto,  a  sordibus  et  immundis  animalibus 
immuni,  sepeliantur  corpora  sanctorum,  quondam 
Christi  Tabernacula  et  Spiritus  Sancti  templa,  inde 
in  voce  Archangeli  et  in  tuba  Dei  e  pulvere  in  re- 
surrectionem  Vitae  processura. 


CAPUT  VII. 

De  Matrimonii  Sacramento. 
I, 

Sacerdotes  in  concionibus  imo  et  omnimode  apud 
fideles  magnam  existimationem  sanctitatis,  indisso- 
lubilitatisque  vinculi  Matrimonialis  inculcent,  eo 
magis  quia,  apud  acatholicos,  concives  nostros,  hoc 
"magnum  Sacramentum"  semper  plus  in  dies  ad 
instar  brutalis  conjunctionis  deprimitur  ac  tradu- 
citur. 

n. 

Doceat  Pastor  tum  parentes,  tum  habiles  ad  con- 
trahendum,  statum  hunc  non  esse  ineundum,  sacra- 
mentum  hoc  non  esse  suscipiendum,  temere  aut  in- 
consulto,  nec  acl  augmentum  divitiarum  vel  digni- 
tatis,  sed  ad  caste  pieque  vivendum  et  ad  salutem 
animarum,  tum  contrahentium,  tum  eorum  quos, 
fructus  conjugii,  Deus  concesserit,  adsequenclam. 


38  STATUTA   DIOECESANA. 

III. 

Matrimonium  inituri  sunt  invitandi  ad  Sacra- 
mentum  Poenitentiae  suseipiendum,  aliquot  saltem 
diebus  ante  diem  nuptialem,  ut  Pastor  eorum  dis- 
positiones  scire  queat ;  ut  in  impedimenta  inquirat, 
et  ut  eos  a  peccatis  absolvat.  Si  tamen  absolvere 
nequit,  potest  quidem  in  tribunali  consiliari  dilati- 
onem  matrimonii,  sed  extra  tribunale,  debet  ita  se 
gerere  ac  si  absolutionem  impertierit. 

IV 

Proclamationes  bannorum  fiant  tribus  Diebus 
Festis  aut  Dominicis  ante  matrimonium.  Si  ab  iis, 
ob  rationes  validas,  contrahentes,  pastoribus  noti, 
dispensentur,  quinque  saltem  thaieros,  pro  semina- 
rii  sustentatione  solvant. 

v. 

Ad  hoc  sacramentum  uJSTullus,"  ut  legitur  in 
Dec.  XV.  Syn.  Balt.,  Dioec.  I,  atque  ut  res  ipsa  cla- 
mat,  "admittatur,  qui  doctrinam  Christianam  aut 
principalia  fidei  mysteria  ignorat.  Tales  tamen 
pastor  benigne  excipiat,  patienter  instruat,  ac  ad  sa- 
cramentum  disponat.  Interdum,  vero,  gravi  ur- 
gente  causa,  atque  promissione  exacta  quam  pri- 
mum  quae  necessaria  sunt  addiscendi,  etiam  hujus- 
modi   nubere   permittat." 

VI. 

Yalde  in  votis  habemus  ut  consuetudo  matri- 
monia  celebrandi  sub  vespere,  de  medio  tollatur,  et 
mos  sanctus,  ab  Ecclesia  approbatus,  contrahendi 
mane  infra  Missarum  solemnia  ubique  sufficiatur. 


STATUTA   DIOECESANA.  39 

VII. 

Quae  de  Bannorum  publicatione  statuta  in  Con- 
ciliis  Baltimorensibus  inveniuntur  in  omnibus  Ec- 
clesiis  ubi  quavis  Dominica  celebratur  Missa  ada- 
mussim  serventur. 

VIII.  . 

Dispensationes  super  impedimentis  matrimonii 
sunt  a  nobis  petendae  pro  singulis  vicibus  tempes- 
tive,  nec  unquam  per  modum  qui  petitionem  infide- 
libus  patefacere  possit,  id  est:  "per  Telegraph." 

Si  tamen  Pastor  propter  distantiam  locorum  ne- 
quit  dispensationem  petere  ac  responsum  habere 
infra  spatium  viginti  quatuor  horarum,  et  si  causa 
urget,  poterit  ipse,  expletis  requisitis,  dispensatio- 
nem  super  impedimentis  Disparitatis  Cultus  ac 
Communionis  impertire,  factum  deinde  referens 
nobis.  Potest  etiam  quivis  Pastor  absolvere,  rite 
poenitentes,  eos  qui  illicite — non  tamen  invalide, — 
Matrimonium  contraxerint. 

IX. 

Experientia  diuturna,  atque  rarissime  interrupta, 
Ecclesiae  judicium  vindicat  quo  Matrimonia  mixta 
semper  est  detestata.  Moneat  ergo  Pastor  instetque 
importune,  opportune,  apud  Parentes,  ut,  omni  con- 
atu,  prolem  suam  a  jugo  portando  cum  infidelibus 
et  haereticis  avocare  et  arcere  studeant.  Caeterum, 
ubi  agitur  de  casu  particulari,  circumstantiae  atque 
indoles  partium  caute,  prudenterque  sunt  perpend- 
endae,  praesertim  quia  maxima  apud  nos  invaluit 
adolescentium  libertas,  et  omnino  providendum  est, 
si  conjugium  dissuadere  nequit,  ut  insistat  saltem 
sequentibus  conditionibus,   quibus  non  observatis, 

cum  haereticis  non  licet,  et  cum.  non-baptizatis  non 
valet,  matrimonium. 

Pars  acatholica  solemniter  promittere  debet  par- 
ti  Catholicae : 

1.  Liberum  exercitium  suae  Religionis  ;  2.  Bap- 
tismum  et  educationem  prolis  utriusque  sexus  in 
fide  Catholica. 

Praeterea,  tempore  Matrimonii  contrahendi  spes 
rationabilis  de  conversione  partis  acatholicae  ad 
fidem  debet  existere. 


CAPTJT  VIII. 

De  Praedicatione  Verbi. 

SECTIO  I. 
I. 

Omnes  sacerdotes  curam  animarum  habentes  obli- 
gationem  sibi  incumbere  praedicandi  Divinum  Ver- 
bum  apprime  intelligant. 

Monet  Sacrosancta  Tridentina  Synodus,  Sessione 
Y,  Cap.  II,  de  Ref.: 

"  Omnes  animarum  curam  habentes  districte  te- 
neri  vel  per  se  vel  per  alios  idoneos  si  legitime  im- 
pediti  fuerint,  diebus  saltem  Dominicis  et  Fes- 
tis  solemnibus  plebes  sibi  commissas  pro  sua  et 
earum  capacitate,  pascere  salutaribus  verbis,  do- 
cendo  ea  quae  scire  omnibus  necessarium  est  ad  sa- 
lutem,  annuntiandoque  eis  cum  brevitate  et  facili- 
tate  sermonis  vitia  quae  eos  declinare  et  virtutes 

quas  sectari  oportet,  ut  poenam  aeternam  evadere 
et  coelestem  gloriam  consequi  valeant." 

II. 

Monemus  ergo  sensumque  nostrum  esse  declara- 
mus,  nullum  Pastorem  concionem,  aut  instructio- 
nem  catecheticam,  praetermittere  diebus  Dominicis 
ac  Festis  tuta  conscientia,  posse. 

iii. 
Hortamur  omnes,  ut  praedicationi  Verbi  fidelite^ 
instent.  JSTon  praetermittant  admonitiones  salutares 
quando  sacramenta  solemniori  modo  administrant, 
nec  laborem  adhortandi  sodalitates  recusent.  Tri- 
duanas  ac  Xovenas  Devotiones  in  honorem  Imma- 
culatae  Virginis  Mariae  et  aliorum  Sanctorum  do- 
cendo  foveant,  et  sacras  missiones  suis  ovibus  in- 
terdum  procurent. 

IV. 

Perversos  et  indifferentes  moneant,  arguant  obse- 
crentque  cum  omnia  patientia  et  doctrina ;  in  pecca- 
ta  prosilientes  zelo  apostolico,  corripiant ;  sed 
peccatoribus,  nisi  ob  gravissimam  causam  nobis 
recognoscendam,  nominatim  parcant. 

Sanam  doctrinam  bene  excogitatam  populis  prae- 
beant:  "Docendo,"  juxta  Dec.  XII  Con.  Balt, 
Prov.  VI,  "  non  vana  vel  intricata,  sed  quae  scire 
omnibus  necessarium  est  ad  salutem,  non  quae  ad- 
mirationem  erga  loquentem  provocent,  sed  quae 
ipsorum  audientium  aedificationem  et  pietatis  in- 
crementum  promoveant;"  et  cavendo,  juxta  prae- 
scriptum  in  Conc.  Cin.,  Prov.  III,  Dec.  XII,  ne  in 
praedicando  Verbo  Divino  dum  abusus  ac  scandala 

apostolica  libertate  assectantur,  leges  arbitrarias 
inducant,  ea  repraesentantes  velut  lethalia,  et  mor- 
tifera  peccata,  quae,  Judicio  Canonistarum,  et  Mo- 
ralistarum,  non  sunt  nisi  levia,  vel  nulla,  ut  ex.  gr. 
sunt  quidam  ornatus  muliebres,  convivia  festiva,  et 
alia  hujusmodi 

v. 

Praeter  instructiones  Dominicales  ac  Festivas, 
volumnus  saltem  unam  quavis  Hebdomade  Quadra- 
gesimali,  numquam  praetermitti. 

VI. 

Pro  ratione  ac  frequentia  praedicationis  consi- 
lium  sumant  sacerdotes  nostri,  non  ex  ignavia  car- 
nis,  vel  vanitate  spiritus,  sed  ex  charitate  Christi. 
"Trahit  sua  quemque  voluptas,"  et  jam  mundus 
vix  continet  libros  quibus  homines  perditi,  vel 
vani,  laudibus  prosequuntur  falsa,  ac  stulta,  quae 
in  portionem  suam  insulse  elegerunt.  Nos,  autein, 
quos  elegit  Dominus  in  haereditatem  sibi,  ostendere 
decet,  quae  mundi  sunt  respuentes,  publice  et  pri- 
vatim,  mane  ac  vespere,  in  plateis,  ac  cubiculis, 
Christum  Crucifixum  esse  laetitiam  cordis  nostri, 
requiem  nostram  in  saeculum  saeculi. 

SECTIO  II. 

I. 

Charitate  sacerdotali  expers  profecto  consendus 
esset  Sacerdos  qui  non  sineret  parvulos  ad  Christum 
venire,  id  est,  qui,  eos  negligentia  sua,  a  Christo 
alienari  sineret.  Decreto  VI  Con.  Cin.  Prov.  II: 
"Omnes  Pastores  consentur  sub  gravi  teneri,  in 

unaquaque  paroecia,  seu  congregatione,  sibi  sub- 
dita,  scholam  Catholicam  providere,  a  cujus  obser- 
vatione  decreti,  sola  excusat  impossibilitas,  quae 
pro  Sacerdote  pio  et  animoso  vix  existet. 

n. 

JNostrum  est  judicare  ex  annua  relatione  Pasto- 
rum  de  eorum  proventibus,  utrum  et  quousque  talis 
impossibilitas  in  aliqua  congregatione  admittatur. 

iii. 

Exceptis  Augustissimi  Sacrificii  Missae  oblatione 
atque  Sacramentorum  administratione,  sacerdos  om- 
nibus  aliis  muneribus  officii  sui  scholam  antepo- 
nendam  existimet.  Nihil  nisi  quod  sit  absolute 
necessarium  incipiatur  sive  in  Ecclesia,  sive  in 
domo  Pastorali;  antequam  schola  habeatur  et  flo- 
rescat. 

VI. 

Pastor  debet  esse,  per  se,  scholae  parochialis, 
Rector  principalis.  Ipsius  est  ludimagistrum  eli- 
gere,  regere,  atque,  interveniente  causa,  salva  ta- 
men  nostra  auctoritate,  destituere ;  libros  adhi- 
bendos  designare,  classibus  discipulos  partiri,  nor- 
mam  agendorum  quotidianam  totamque  discipli- 
nam  praescribere.  JSTolumus  tamen  ipsum  puniti- 
onibus  puellarum  intervenire;  multo  minus  eas 
infligere,  aut  in  protervitate  puerorum  coercenda  a 
spiritu  lenitatis  deficere. 


Meminerit  Pastor  finem  principalem  studiorum 

esse  salutem  animarum  et  primum  locum  semper 
4 

cedat  instructionibus  quae  ad  fidem  ac  pietatem 
pertinent.  Pro  viribus  enitatur  ut  omnes  quotidia- 
nam  Missam  audiant ;  ut  Doctrinam  Christianam, 
hymnosque  sacros  apprime  discant  et  ament;  ut 
solemnitates  Ecclesiasticas  intelligant,  ipsamque 
Ecclesiam  venerentur  ac  diligant,  vitia  abominen- 
tur,  virtutes  sectentur,  piis,  non  vanis  lectionibus, 
incumbant. 

VI. 

Curet  etiam  ut  alia  studia  bene  et  propter  Deum 
maximopere  provehantur.  Studeat  scholas  suas 
excellere,  non  solum  quoad  disciplinam,  sed  etiam 
quoad  instructionem  saecularem,  scholis  publicis. 
Sic  optime  calumnias  haereticorum,  qui  eam  igno- 
rantiae  arguunt,  refellet,  et  honorem  Sanctae  Ec- 
clesiae  maxime  promovebit. 


CAPUT  IX. 

De  Bonis  Ecclesiasticis. 
I. 

Ut  ex  Jure  Divino  (Act.  App.,  cap.  iv,  v,  vi) 
et  Ecclesiastico,  nec  non  ex  Canonicis  Sanctionibus 
Conciliorum  tum  Provincialium  tum  Oecumenico- 
rum,  sensuque  fidelium  omnium  saeculorum,  patet, 
administratio  bonorum  Ecclesiae  exclusive  ad  Epis- 
copos,  quos  "  Posuit  Spiritus  Sanctus  regere  Eccle- 
siam  Dei,"  pertinet  Act.  App.  xx,  28. 

Unde  instrumenta  legalia  quibus  terrae  vel  aedi- 
ficia  Ecclesiae  tenentur  nobis  haeredibus  et  testa- 
mentariis  inscribantur.     Hoc  tamen  non  est  intelli- 

gendum  de  bonis  quorumdam  Religiosorum  quae, 
juxta  eorumdem  constitutiones,  ab  iis  possidentur 
ac  transferuntur. 

II. 

Quivis  Pastor  Congregationis,  cum  restrictioni- 
bus  infradicendis,  personam  auctoritatemque  Epi- 
scopi,  in  administratione  temporalium  ad  suam  Ec- 
clesiam  pertinentium,  gerere  censetur. 

iii. 

In  eo  tamen  munere  fungendo  bene  potest  adhi- 
bere  coadjutores  laicos  dummodo  seligantur  ex  con- 
gregatione  pii,  probi,  sagaces,  prudentes,  et  paci- 
fici.  Mala  et  scandala  quae  Ecclesia  in  Statibus 
Unitis  ex  laicis  Aedituis  passa  est  temporibus  re- 
troactis,  effecerunt,  ut  jure  tanquam  suspectos  ad- 
ministratores  eos,  tum  Sancta  Sedes  Apostolica,  tum 
omnes  boni,  haberent,  unde  nec  tolerantur  quidem, 
nisi  sub  iis  conditionibus,  quae  omnem  dominatus 
ac  auctoritatis  in  res  sacras  speciem  prorsus  exclu- 
dant,  eosque  designent  clare,  non  Congregationis 
repraesentantes,  sed  Pastoris  adjutores,  juxta  nor- 
mam,  Decretis  Concilii  Prov.  Cin.  III  ac  Neo-Ebo- 
racensis  VII,  anno  1861,  habiti,  praescriptam,  quae 
his  adjuncta  in  loco  proprio  reperitur,  inter  Acta 
et  Decreta  Conc.  Cin.  Prov.  III. 

Ut  quis  habeat  vocem  in  Electione  provisorum 
debet  esse  locator  sedis  in  Ecclesia,  Communionem 
Paschalem  facere,  ac  viginti  et  unum  saltem  annos 
aetatis  habere. 

Pastor  ipse  invigilet  ut  Electiones  Consiliario- 
rum  sine  strepitu  et  tumultu  fiant,  eo  modo  quo  de- 

cet  filios  Dei  qui  sua  non  quaerunt,  sed  quae  sunt 
Jesu  Christi. 

Solerter  etiam  provideat,  ut  qui  ex  aedituis  Aera- 
rius  deligitur,  de  fideli  custodia  aut  dispendio  eo- 
rum  quibus  praeficitur,  cautionem  bonam  atque 
amplam  praebeat.  Item  invigilet  ut  secretarius  rite 
et  exacte  suo  munere  fungatur,  ita  ut  status  The- 
sauri  Ecclesiae  ex  libris  suis  quovis  tempore,  illico 
inspicienti  innotescere  queat.  Similiter  ut  omnes 
in  suo  officio  contineantur;  ut  nihil  disperdatur  aut 
pereat  incuria ;  ut  aedificia  perpetuo  cautionata  ad- 
versus  incendia  teneantur,  et  omnia  ad  Cultum  Di- 
vinum  requisita  debitis  temporibus  praesto  habe- 
antur. 

ITnusquisque  Pastor,  vel  eo  absente,  vicarius  ejus 
coetui  consiliariorum,  jure  officii  sui,  praesidet. 

Si  consiliarii  a  Pastore  dissenserint,  vel  ei  coope- 
rari  in  bonum  populi  recusaverint,  lis  Ordinario  di- 
rimenda  deferri  debet. 

Non  sane  sine  causa  gravissima  latum  est  Decre- 
tum  XI.  Con.  Cin.  Prov.  I,  de  incauta  ac  improvi- 
da  a  sacerdotibus  acceptatione  pecuniae  in  deposi- 
tum.  Illud  rursus  innovamus  iterumque  monemus 
quod  saepe  jam  in  litteris  Pastoralibus  aliisque  Sta- 
tutis  declaravimus,  ordinarium  nullam  prorsus  ob- 
ligationem  personalem  contrahere  solvendi  debita, 
sive  sacerdotum  sive  congregationum.  Unaquae- 
que  congregatio  onus  suum  portabit,  propriisque 
necessitatibus  subveniet.  Uniuscujusque  tamen  bo- 
na  Ecclesiastica,  pro  debitis,  nostra  licentia  prius 
scripto  recepta,  contractis,  obnoxia  esse  consentur 
et  erunt. 

Salaria  Pastoris  atque  Vicariorum  ab  Ordimmo 

pro  singulis  determinabuntur.  Volumus  tamen  in 
Urbe  Primum  Pastorem  quadringinta,  secundum 
tercentum  quinquaginta,  scutata  recipere,  praeter 
Domum,  et  quae  ad  eamdem  illuminandam  cale- 
faciendamque  pertinent,  cum.  integra  supellectili 
necessaria. 

Velut  medium  promptum,  atque  efficax  jurgia  ac 
accusationes  arcendi,  Pastorumque  bonam  famarn 
tuendi,  operae  praetium  duximus  habere  et  conser- 
vare  in  cancellaria  nostra,  descriptionem  plenam  et 
exactam  omnium  bonorum  mobilium  et  immobili- 
um  ad  unamquamque  Ecclesiam,  scholam,  Domum- 
que  Pastoralem  pertinentiumjuxta,  schedam  tabu- 
lis  contentam,  quae  jam  Anglice  exarata  est  et 
pastoribus  traditam : 

Cincinnati, 18 — 

Eev.  Dear  Sir  : 

Please   send,  within   the   shortest  convenient  time,  the 

answers  to  the  following  questions  : 

lst.    What  is,  as  nearly  as  you  can  ascertain,  the  number  of 

souls  in  the  Congregation  or  Missions  under  your 

care. 

2d.    What  the  number  of  children  attending  the  Church 

School,  if  there  be  one,  and  by  whom  taught. 
3d.    How  the  Church  Service  is  conducted  on  Sundays  and 
Holidays.     If  there  be  High  Mass,  Sermon,  or  In- 
struction,  Yespers,  and  Benediction  of  Blessed  Sa- 
crament. 
4th.  The  number  of  Paschal  Communions. 
5th.  If  there  be  a  Blessed  or  Consecrated  Cemetery,  and  if 
it  be  inclosed — any  thing   allowed  to  trespass  on 
it — no  animals  pastured  therein. 
6th.  The  income  of  the  Church  and  Missions,  from  rent  of 
Pews,  Annual  Subscriptions,  Sunday  and  Festival 
Collections,   and  the  specification  of  the  Expendi 
tures. 

7th.  The  debts  of  the  Church,  if  any. 

8th.  Its  present  condition — if  large  enough,  in  good  repair, 

and  conveniently  situated  for  the  accommodation  of 

the  greater  number  of  the  Congregation. 
9th.  The  number  and  condition  of  the  Sacred  Yestments, 

Chalices,  Ciboriums,  Missals,  Altar  Cards,  and  all 

other  articles  of  Church  Furniture. 
lOth.  If  a  lamp  be  kept  always  burning  before  the  Most 

Holy  Sacrament. 
llth.  The  number  of  Eaptisms,  Marriages,  and  Deaths  an- 

nually. 
12th.  If  there  be  a  Pastoral  Eesidence,  enumeration  of  its 

Furniture.     If  all  belong  to  the  Congregation. 
13th.  If  obliged  and  permitted  to  say  two  Masses  on  Sun- 

days   and   Festivals ;    if  in   the   same  or   difierent 

Churches ;  and,  if  in  different,  how  far  apart. 
14th.  If  there  be   a   Mission   occasionally  preached  to  the 

Congregation. 
15th.  What  Sodalities. 

PARS  TERTIA. 

DE    VITA    SACERDOTIS 


Monitum  Generale. 
I. 

T^ILII  in  Christo  dilectissimi,  ut  omnes  vias  ve- 
stras  rite  dirigatis,  illud  prae  oculis  esse  de- 
bet  quod  tradidit  Spiritus  Sanctus  omnibus  Chri- 
stianis,  sed  quod  specialissima  ratione  convenit  Sa- 
cerdotibus  Altissimi. 

"VlDETE    VoCATIONEM    VeSTRAM." 

Ministri  estis  Christi  et  Dispensatores  Mysteri- 
orum  ejus:  Legatione  Dei  fungimini:  assumpti 
estis  ex  hominibus  "  et  pro  hominibus  constituti  in 
iis  quae  sunt  ad  Deum  ut  dona  et  Sacrificia  pro 
peccatis  offeratis."  Inter  vestibulum  et  Altare 
statis  ut  ploretis  etclametis,  "  Parce,  Domine,  parce 
populo  tuo;"  "Vos  estis  lux  supra  montem  posita 
sal  terrae,  lumen  mundi.  Itaque  immaculati  in 
via  sitis,  et  in  lege  Domini  ambulate.  Custodite 
vos  ab  hoc  saeculo  nequam." 

II» 

Ad  hunc  finem  assequendum,  ille,  eujus  afflatu 
desiderium  ingrediendi  Sanetuarium  olim  concepi- 
stis,  cujus  virtute  characterem  potestatemque  sa- 
cerdotalem  sortiti  estis,  Divinus  Spiritus,  Maria 
Immaculata  intercedente,  vos  confirmabit  solidabit- 
que.  Yerum  dum  oculos  semper,  ad  montem,  unde 
venit  auxilium  vobis,  levatos  tenetis,  interea,  quod 
in  vobis  est  minime  negligatis,  sed  "  cum  metu  et 
tremore  salutem  vestram  operamini." 

iii. 

Unusquisque  saepe  in  mentem  revocet  finem  vi- 
tae  sacerdotalis ;  omnia  quae  de  eo  audivit,  legit, 
cogitavit,  antequam  onus  sacerdotale  susceperit; 
affectiones  ac  proposita  quae  concepit,  atque  vota 
quae,  coram  Episcopo  ipsum  ordinante,  distinxe- 
runt  labia  sua.  Caveat  ne  unquam  divitem  fac- 
tum  esse  se  ipsum  existimet,  quia  nonnisi  in  Patria 
anima  bonis  saturabitur  ;  nec  satis  jam  progressum, 
aut  instructum,  se,  quovis  tempore,  putet.  E  con- 
tra  magis  in  se  augere  abominationem  peccati,  ti- 
morem  et  fugam  occasionum,  spiritum  orationis  ac 
poenitentiae,  in  dies  satagat:  necnon  monita  et 
adhortationes  semper  libenter  audiat. 

IV. 

Sacerdos  vir  orationis  esse  debet  vitaeque  interi- 
riori  deditus,  ut  officium  suum  adimplere  valeat.  Si 
enim  vagum  ac  indisciplinatum  spiritum  suum  inter 
res  exteriores  dissipari  permittit,  non  solum  amit- 
tet  plenitudinem  gratiae  quam  Deus  humilibus  con- 
cedit,  secl  etiam  plus  aliis  subjicietur  vanis  cogita- 

tionibus,  desicleriisque  otiosis,  nec  potest,vel  se,vel 
alios  clirigere. 

v. 

Itaque  imprimis  instet  orationibus  die  et  nocte, 
praecipue  in  Sacrosancti  Sacrificii  oblatione  de  qua 
supra  egimus;  sed  et  in  recitatione  Divini  Officii, 
et  coronae ;  in  visitando  SS.  Sacramento  Altaris,  et 
in  quotidiana  meditatione,  sit  semper  indefessus. 

VI. 

Usum  facultatis  substituendi  Rosarium  pro  Bre- 
viario,  quam  necessitate  impeditis  a  recitatione  ex 
benignitate  Sanctae  Sedis  Apostolicae  concedimus, 
minime  quidem  vetamus :  Attamen  praetermissa 
quaestione  de  obligatione  stricta,  hortamur  enixe, 
ut  nemo  facile  quamcumque  causam  esse  impedi- 
mentum  legitimum  existimet.  Omnium  orationum 
praestantissimas  esse  horas  canonicas  inde  colligi- 
tur,  quia  solae  horae  canonicae  ab  Ecclesia,  velut 
de  praecepto,  praescribuntur.  Unde  omnes  aliae  iis 
sunt  posthabendae ;  et  experientia  multorum  pio- 
rum  missionariorum  demonstravit,  rarissimo  eve- 
nire,ut  impediatur  a  recitatione  Breviarii,qui  firmi- 
ter  proponit  non  impediri.  Vel  enim,  anticipando, 
vel  diligenter  utendo  momentis  huc  illuc  inter  occu- 
pationes  dispersis,  vel  conversationes  non  omnino 
necessarias  abrumpendo,  potest  fere  semper  horas 
integre  perficere. 

VII. 

Ad  devotam  Divini  Officii  recitationem  multum 
confert,  si  tempus  ac  locus  prudenter  seligantur  — 
tempus,  nimirum,  a  rubricis  praescriptum,  locus 
semotus  ab  omni  sensuum  distractione. 

VIII. 

Meditatio  quotidiana  saltem  per  dimidiam  horae 
partem  mane  perficiatur.  Attamen  si  tunc  impe- 
diri  contigerit,  minime  ob  hanc  rationem  omittatur; 
sed,  sicut  refectio  corporalis,  si  differtur,  non  omit- 
titur,  ita  spiritualis  cibus  quotidianus  quovis  diei 
tempore  sumatur. 

IX. 

Statuet  quisque  sibi  tempus  etiam  pro  examine 
conscientiae  recitatione  Sanctissimi  Rosarii,  visita- 
tione  Sanctissimi  Sacramenti  Altaris ;  et  praesen- 
tiae  Dei,  "  in  quo  vivimus,  movemus,  et  sumus" 
immemor  non  sit. 

x. 

Praecipua  tentationum  scaturigo  sacerdotibus  so- 
let  esse  otiositas  mentis.  Nemo  ergo  propter  la- 
bores  jam  exantlatos  unquam  vitae  suae  regulam 
relaxet.  Tempus  quod  non  consumitur  in  sacrificio 
offerendo,  in  sacramentis  administrandis,  in  visi- 
tandis  infirmis,  in  laudibus  divinis  persolvendis,  in 
schola  regenda  ac  perficienda,  dempta  legitima  ac 
regulata  relaxatione,  orationi,  scriptioni,  lectioni  de- 
tur. 

XI. 

Spiritui  orationis,  odium  et  fugam  mundi,  sacer- 
dos  adjungat.  Memor  sit  vocationis  suae,  ut  quid 
Sanctuarium  est  ingressus,  ut  quid  vitam  suscepit 
in  cujus  ipso  limine,  jam  Pater,  a  populo  est  saluta- 
tus.  Nihil  ad  ipsum  luxus  mundanus,  nihil  volup- 
tas  carnis,  nihil  superbia  mentis.  Fugiat  negotia 
saecularia,  comessationes,  vana  spectacula,  aemu- 
lationes  factionum,  rixas  familiarum,  fascinationes 

nugacitatis,   tumultus  hominum,   foeminarum  con- 
sortium. 

XII. 

Mundum  fugiet  si  fide  vivet.  Praeponat  fidem 
regnis  et  sedibus,  et  divitias  nihil  esse  ducat  in 
comparatione  illius ;  vendat  omnia  quae  habet  ut 
emat  agrum  illum,  det  omnes  quas  habet  margari- 
tas  —  honorem,  salutem  corporis,  ingenium,  vitam 
ipsam,  ut  sibi  eam  comparet.  Juxta  fidem  omnes 
cogitationes,  aifectus,  opera  dirigat.  Teneat  firmi- 
ter  integram  doctrinam  Ecclesiae  Catholicae ;  non 
solum  quod  continetur  in  symbolis,ac  decretis  dog- 
maticis  SS.  Pontificum,  sed  etiam  quod  docet  sen- 
sus  traditionalis  Ecclesiae.  Reverenter  suscipiat, 
praeterea,  judicia  Theologorum  probatorum,  nec  ea 
rejiciat  petulanter,  aut  sine  clarissimis,  ac  solidis 
rationibus,  etiam  in  rebus  minoris  momenti. 

XIII. 

Sicut  fidem  corde  firmo  tenet,  ita  ore,  ac  vita 
fateatur.  Alia  studia,  alias  scientias  praetermittat 
nisi  ad  fidem,  vel  in  se,  vel  in  aliis  firmandam,  aut 
augendam,  conferant:  quidquid  docet  sive  ore,sive 
scripto,ad  fidem  tuendam,  et  ad  haeresim  confund- 
endam,  ad  infidelitatem  extirpandam,  tendat.  In- 
spicienti  certe  constat  vineam  Domini  satis  vastam 
apud  nos  esse,  ut  nemo  fidelis  cujuscumque  indolis 
vel  ingenii  otiosus  in  platea  stare  debeat.  Errores 
omnigeni  ex  cujusvis  genere  falsi  nominis  scien- 
tiae  desumpti,  refutandi  et  radicitus  evellendi  sunt. 

Libri  scholarum  nostrarum,  ut  corrigantur  et 
emendentur,  plurimo  labore  adhuc  indigent.  Innu- 
merae  quotidie  erumpunt   Ephemerides  —  in  qui- 

bus  vel  renovantur  antiquae,  vel  cuduntur  novae 
calumniae  contra  sanctissimam  Christi  Mem,  ut 
animas  illaqueent.  Huc  etiam  confluunt  populi  ex 
omni  Europae  plaga  —  greges,  sine  Pastoribus  er- 
rantes,  quos  ad  pascua  allicere  nostrum  est.  Hic 
quoque  est  numerosa  juventus  utriusque  sexus,  cui 
praebendi  sunt  libri  quos,  salva  fide  ac  innocentia, 
legere  possunt.  Inde  patet  operariis  Dominum  in 
vinea  sua  indigere.  Reprobatione  digne  plectitur 
miles  qui,  saeviente  praelio,  spolia  colligit ;  eo  ma- 
gis  damnandus  esset  sacerdos  qui,  dum  inimicus 
circuit  per  scholas,  spargens  ephemerides,  atque 
sermocinationes  ad  interfectionem  animarum,  quae 
sua  sunt  quaereret,  noji  quae  Jesu  Christi. 

XIV. 

Inter  labores,  quos  afflatu  fidei,  invictus  aggredi- 
tur,  memor  sit  sacerdos  illius  Spiritus  Sancti  sen- 
tentiae,  "Bonum  est  sperare  in  Domino."  Sit  Je- 
sus  Christus  crucifixus,  in  quo  Fides  invenit  omnem 
sapientiam,  ejus  virtus  invincibilis.  Huic  insist- 
ens  nec  frangatur  dejectione  nec  extollatur  prae- 
sumptione. 

Saepe  in  nostris  regionibus  saevientes  factiones 
vel  minantur,  vel  bona  pollicentur.  Qui  sperat  in 
Deo,  et  non  in  homine,  nec  ad  sinistram  neque  ad 
dextram,  his  divertetur.  Totum  consilium  Dei 
annunti-abit,  nihil  haesitans.  Quando  consistunt 
adversus  eum  castra,  non  timebit,  neque  a  prudenter 
incoeptis  operibus  desistet :  et  similiter  cum,  blan- 
dimentis  ac  pollicitationibus,  eum  allicere  conantur, 
non  decipietur,  nec  fide  eorum,  nova  opera  suscipiet. 
Priores,  qui  habitat  in  coelis,  facile  irridebit;   et 

posterioribus  non  est  fidendum  quia  "vana  salus 
hominum." 

Item  bonus  Pastor  dum  ovibus  suis  necessaria 
suppeditare  enititur,  ad  Deum,  pro  incremento  fru- 
gum  justitiae  suae,  oculos  conjiciet.  Pro  viribus, 
praedicat  Verbum,  Sacramenta  dispensat,  admoni- 
tiones  ac  consilia  tradit,  errantes  quaerit,  collectos 
fovet;  aedificia  augmentat,  vel  renovat;  sciens  ta- 
men,  finem  felicem  operum  suorum,  a  Dei  gratia 
esse  repetendum,  pro  Illo  laborans,  in  Ipso  sperans, 
non  confundetur. 

xv. 

Si  in  simplici  Christifideli  caeterae  omnes  virtu- 
tes  nihil  valent  sine  charitate,  multo  magis,  ea  de- 
ficiente,  in  sacerdote  evanescunt.  Sine  charitate 
fides  est  sterilis,  spes  vana,  zelus  indiscretus,  pietas 
ficta,  justitia  manca,  prudentia,  calliditas  timida  et 
coeca,  temperantia  imperfecta ;  orationes  non  audi- 
tae,  admonitiones  rixosae,  commendationes  assenta- 
tionis  plenae,  molitiones  ambitiosae,  calamitates 
irremediabiles.  Legantur  quae  pulcherrime  de  hac 
virtute  traduntur  a  Divo  Paulo  Apostolo  in  I.  Ep. 
ad  Cor.,  cap.  xiii. 

XVI. 

Charitas  eluceat  praesertim  in  operibus  pietatis. 
Timeat  valde  sacerdos  ac  seipsum  per  examen  dis- 
trictum  scrutetur,  si  unquam  se  sentiat  moveri  ad 
opera  officii  sui,  vel  per  respectum  humanum,  vel 
per  aliud  quodcumque  motivum  extrinsecum.  Si 
ad  Missam  Sacrosanctam  oiferendam,  ad  cateche- 
ses,  ad  praedicandum,  ad  confessiones  audiendas 
excitari  debet  per  timorem  censurae,  redeat  quam 

primum  ad  cor,  animum  vitamque  mutet.  Sicut 
fides  sine  operibus,  sic  pietas  sine  charitate,  mor- 
tua  est. 

XVII. 

Charitate  prosequatur  imprimis  confratres  suos. 
"  Ecce  quam  bonum  et  quam  jucundum  habitare  fra- 
tres  in  unum."  Qui  charitatem  fraternam  spernit, 
percutit  Pastorem,  oves  dispergit.  Quisque  sacer- 
dos  omnes  alios  amet,  eorum  jura  tueatur,  famam 
bonam  defendat,  defectibus  parcat,  necessitates  sive 
spirituales,  sive  corporales  sublevet,  laboribus,  invi- 
tatus,  opem  ferat,  errantes  si  qui  sint  (quod  absit) 
pie,  prudenter,  humiliter  admoneat,  et  pro  omnibus 
indesinenter  oret. 

XVIII. 

Yix  satis  potest  reprobari  eorum  ratio  agendi 
qui  culpam  gravem  in  fratre  non  solum  silent, 
sed  etiam  specie  ac  pretextu  amicitiae  negligenter 
fovent,  usque  dum  correctio,  jam  nimis  tarda,  lap- 
sum  ac  poenam  aggravat.  Urgeat,  ac  instet  cor- 
reptioni,  sacerdos  fidelis,  nec  unquam  desinat,  donec 
vel  culpa  corrigatur,  vel  secundum  legem  divinam, 
nobis  nuntietur. 

XIX. 

Erga  subditos  sibi  charitatem  exhibeat  perpetu- 
am.  Petentibus  Sacramenta  numquam  deneget,  nisi 
ob  metum  sacrilegii.  Visitantes  benigne  excipiat, 
sed  a  vanis  colloquiis  abstineat,  nec  eos,  praesertim 
mulieres,  diu  manere  permittat.  Ita  amet  divites, 
ut  eorum  vitia  non  taceat  assentatione,  nec  incre- 
pet  cum  livore.  Amet  pauperes,  eorum  querelas 
patienter  audiat,  necessitates  pro  viribus  sublevet. 
Amet  bonos  et  pios  ut  ad  meliora  eos  ducere  possit. 

Amet  discolos  ac  peccatores,  eos  sine  ira  increpans, 
poenitentes  benigne  suscipiens,  reducibus  ad  Chris- 
tum  gratulans. 

xx. 

Ex  charitate  sincera,  zelus  sacerdotalis,  sponte 
sua,  profluit:  zelus  domus  Domini,  qui  ornare  ac 
purificare  locum  habitationis  Illius,  qui  super  ornnia 
diligitur,  numquam  desinit:  zelus  salutis  proximi, 
qui  potentia  non  terretur,  minis  non  flectitur,  blan- 
dis  non  sopitur,  difficultatibus  non  impeditur,  sed 
semper  prudens,  constans,  et  ab  omni  amoris  pro- 
prii  labe  purus,  non  quaerit  nisi  gloriam  Dei  et 
salutem  animarum. 

XXI. 

TJtinam  zelus  iste  consumeret  nos  nostrosque 
confratres,  dilectissimos  ac  venerabiles  Domini 
sacerdotes.  Videmus,  quidem,  haeterodoxos  pluri- 
mos,  Catholicos  societatibus  vetitis,  aut  saltem  per- 
iculosis,  irretitos,  peccatores  convertendos,  bonos 
dirigendos;  quomodo  fiet  ut  haec  onera  rite  por- 
temus,  nisi  zelus  Dei  a  cordibus  nostris  omnem 
cupiditatem  divitiarum,  omnem  ambitionem  digni- 
tatum,  ac  honoris  caduci,  omnem  ignaviam,  expul- 
erit  atque  exterminaverit  ? 

Opus  bonum  non  est  aliquod  sine  castitate. 
"  Mundamini  qui  fertis  vasa  Domini." 

Primum  medium  post  amorem  et  timorem  Dei, 
adimplendi  votum  quod  fit  in  ordinatione,  ad  sub- 
diaconatum,  est  devotio  specialis  erga  Mariam  Im- 
maculatam.  "Adii  Dominum  et  deprecatus  sum," 
quia  Matrem  semper  exaudit. 

Secundum  medium  est  fuga  occasionum  quales 
sunt  tactus  etiam  pudici,  colloquia  familiaria,  in- 

habitatio  et  commoratio  in  eadem  clomo  cum  per- 
sonis  alterius  sexus,  praesertim  suspectis,  vel  vanis 
et  mundanis. 

Tertium  medium  est  custodia  cogitationum  quod 
melius  fit  per  constantem  intentionem  animi  in  co- 
gitationes  contrarias.  Qui  domi  manet  sordes  viae 
et  platearum  non  contrahit ;  sic  anima  quae  studiis 
sacris  est  intenta  cogitationibus  pravis  vix  obrui- 
tur,  imo  vix  impetitur. 

Quartum  medium  est  frequens  recordatio  ac  imi- 
tatio  Passionis  Domini  cum  ipso  esuriens,  jejunans, 
patiens,  laborans  sacerdos  "  eadem  cogitatione  ar- 
matur."  Caro  quae  eget  licitis  vix  illicita  concu- 
piscet.  Corpus  castigatum  ac  in  servitutem  redac- 
tum  thesaurum  inaestimabilem  castitatis  melius 
conservabit;  dum,  teste  e  contra  Sancto  Hierony- 
,bqo,  "  Yenter,  cibo,  et  mero  exaestuans  despumat  in 
libidines." 

Quintum  medium  est  spiritus  poenitentiae  ac 
propriae  fragilitatis  timor.  Qui  timet  peccatum 
remedia  contra  peccatum  non  perhorrescet  —  disci- 
plinam  mentis,  custodiam  sensuum  servabit.  Dum, 
e  contra,  qui  aspera  amplecti  dubitat,  inter  asperi- 
ora  capietur  ;  et  dolore  momentaneo  perterritus,  in 
cruciatus  sine  fine  pelletur.  Nemo  securum  se  ex- 
istimet  dum  Thesaurum  in  vase  fictili  portat ;  non 
propter  devotionem,  non  ob  indolem,  dignitatem, 
aetatem,  pietatem  quantumvis  probatam ;  in  fuga 
occasionum,  ac  in  gratia  Domini,  stabit. 

Haec,  et  si  quae  sint  alia,  media  quisque  diligen- 
ter  adhibeat.  Tempus  breve  est,  quo  elapso,  caro 
non  amplius  adversus  spiritus  concupiscet.  In 
coelo  quies,  "  in  coelo  merces  magna  nimis." 


STATUTA    DIOECESAXA.  59 

XXII. 

Justitia  sine  qua  nemo  potest  in  vitam  mtrare 
in  sacerdote  resplendeat, 

Reddat  Deo  Sacrificium,  cultum  publicum  ac  pri- 
vatum.  Reddat  Summo  Pontifici  Romano,  ac  Pro- 
prio  ordinario  promptam  alacremque  obedienti- 
am.  Reddat  etiam  "  Caesari  quae  sunt  Caesaris," 
id  est,  subjiciatur  legibus  civilibus,  legitimis  ac 
justis,  subjectionemque  aliis  suadeat.  Reddat  con- 
fratribus  sacerdotibus  venerationem,  nec  ullo  modo 
se  ingerat  in  eorum  negotia,  aut  in  eorum  jurisdic- 
tionem  se  intrudat.  Reddat  subditis,  suum  cuique ; 
sacramenta  cui  sacramenta ;  honor  cui  honor. 

Maxime  autem  studeat  justitiaeinre  pecuniae,  in 
qua  triplex  presertim  periculum  Missionario  im- 
minet : 

1.  Ne  post  aurum  abiens,  occasione  adminis- 
trandi  Sacramenta  plus  aequo  extorqueat,  vel  sti- 
pendia  pro  Missis  quas  celebrare  nequit,  accipiat. 

2.  Ne  jura  alterius  Pastoris  laedat,  ac  quocl  resti- 
tuendum  est,  invito  surripiat,  ut  sunt  jura  stolae,  ac 
collectae,  nisi  cedantur. 

3.  ~Ne  data  pro  Ecclesia,  ut  sua  retineat,  et  ne  ni- 
mio  ardore  ac  zelo  indiscreto  debita  contrahat 
etiam  in  bonum  finem,  quae  solvere  non  valeat,  de 
quo  alio  in  loco  ubi  de  aedificiis  Ecclesiasticis,  et 
de  acceptatione  pecuniae  in  depositum  actum  est. 

XXIII. 

Sacerdotibus  omnibus  est  mandatum  Domini, 
Estote,  "  prudentes  sicut  serpentes  et  simplices  si- 
cut  columbae,"  quo  injungitur,  nempe,  prudentia  in 
operatione,   simplicitas    in   intentione.      Prudentia 

est  fines  dignos  et  apta  media  agnoscere :  simplici- 
tatis  est  non  nisi  ea  appetere. 

Ut  Sacerdos  prudenter  se  gerere  valeat  probe 
scire  debet. 

1°  Omnia  adjuncta  loci  ubi  ministerium  exercet; 
scilicet,  linguas,  consuetudines,  institutiones,  opini- 
ones  receptas,  factiones,  imo  etiam  commercia,  la- 
bores  ac  artes. 

2°  Viros  praestantiores  seu  duces  populi  etiam 
ex  iis  qui  foris  sunt,  et  classes,  saltem,  inferiores. 

3°  Omnes  Catholicos,  non  solum  quoad  nationem 
et  familiam,  sed  etiam  quoad  studia,  ac  indolem  in- 
dividualem. 

Ipsi  enim  obligatio  incumbit  conciliandi  sibi  ani- 
mos  infidelium,  ac  haeterodoxorum,  quin  errori  par- 
cat;  utendi  benevolentia  eorum,  qui  undequaque, 
auram  popularem  anhelant,  in  bonum  animarum, 
quin  tamen,  laqueis  factionum  capiatur,  aut  par- 
tium  studio,  inhaerere  compellatur ;  atque  pascendi 
fideles  eo  modo  quo  quisque  pasci  eget,  id  est,  dis- 
tribuenclo  consilium,  admonitionem,  instructionem, 
objurgationem,  punitionem,  prout  singulorum  ne- 
cessitates  postulant. 

Haec  omnia  apprime  callere  studeat  Pastor,  sive 
ex  antecessore  suo,  aut  aliquo  confratre,  sive  ex 
ephemeridibus  publicis  loci,  sive  ex  proprio  auditu 
ac  visu. 

Tunc  speciali  modo  prudentia  est  adhibenda 
quando  agitur  de  scandalis,  aut  extirpandis,  aut 
praecavendis. 

Interdum  enim  quaedem  videntur  scandala,  quae 
revera  non  sunt,  nec  ab  assuetis  ita  respiciuntur. 

Rursus  alia  sunt  scandala,  sed  propter  majora 

mala  quae  in  eorum  extirpatione  exurgerent,  sunt 
silentio  praetereunda,  donec  dies  Domini  veniat, 
e.  g.,  rixae  familiarum,  etc. 

Iterum  in  scandala  extirpandis,  vel  praecavendis, 
alia  aggredienda  sunt  recto  tramite,  nec  cum  iis  in- 
duciae  habendae  sunt  ullae ;  alia  mediis  indirectis 
quae  seligere  sapienter  ac  adhibere  patienter,  sa- 
cerdotis  est.  Ex  priori  specie  est  aperta  ac  for- 
malis  haeresis  aut  schisma  aut  Ecclesiae  profana- 
tio.  Ex  posteriori,  abusus  chorearum,  spectaculo- 
rum,  importunitates  pro  dispensationibus  in  legibus 
matrimonium  afficientibus,  frequentatio  Scholarum 
Publicarum  a  juvenibus  Catholicis,  et  alia  multa 
ejusdem  tenoris. 

Iterum  alia  indigent  suasione,  alia  virga.  Mag- 
num  quiddam,  ergo  est,  ac  a  Deo  enixe  postulan- 
dum,  sacerdotalis  prudentia. 

XXIV. 

At  Prudentia  erit  in  laqueum  nisi  a  simplicitate 
Christiana,  id  est,  a  spiritu  humilitatis  conserve- 
tur  ac  custodiatur.  "  Si  oculus  tuus  nequam  fuerit 
totum  corpus  tenebrosum  erit."  Melius  esset  pru- 
dentia  carere  quam  eam  in  subsidium  cupiditatis 
exercere.  Humilitas,  quae,  in  praxi,  est  amor 
veritatis,  prudentiam  perfectam  reddet.  Huic 
ergo  studeat,  huic  inhaereat  Sacerdos  Christi.  Ni- 
hilum  se  ipsum  putans,  in  nihilo  glorietur  nisi  in 
Cruce  Domini. 

Sic  magnos  pro  Domino  suscipere  labores  potest 
eosque  ad  finem  felicem  perducere.  Enimvero  ideo, 
ut  plurimum,  nostra  judicia  circa  res  agendas  er- 
rant,  quia  vel  cupiditate  vel  inani  gloria,  vel  super- 

bia  mentis,  a  rebus  integre  perpendendis  praepedi- 
mur.  Sed  haec  omnia  expellit  humilitas.  "  Si 
oculus  tuus  lucidus  fuerit,  totum  corpus  lucidum 
erit." 

Hac  virtute  maxime  ipsi  opus  erit : 

1°  In  recipiendis  sublevandisque  pauperibus. 
Non  enim  ea  qua  decet  humanitate  eos  audiet  aut 
miserebitur  nisi  tanquam  fratres,  imo,  utpote  Chri- 
stum  repraesentantes,  fratres  majores  illos  respicit 
ac  veneratur. 

2°  Agens  cum  peccatoribus,  se  ipsum  reputans, 
ira  accenditur,  et  nesciens  cujus  spiritus  sit,  vocat 
ignem  de  coelo,  ubi  Dominus  mansuetus  sustinet, 
atque  sic  obstinationem  excitat  loco  poenitentiae. 

3°  Agens  cum  rudioribus:  Quomodo  enim  se 
ipsum  quaerens,  potest  centies  milliesque  easdem 
explicationas  tradere,  eamdem  stultam  superbiam 
tolerare  et  patiendo  vincere  ? 

4°  Agens  cum  inimicis  fidei,  et  invasoribus  ju- 
rum  Ecclesiae.  In  hujusmodi  controversiis,  enim, 
qui  damnum  sibi  timet  aut  emolumentum  expectat, 
vinctum  se  tradit,  propriam  causam  prodit,  opini- 
ones  proprias  pro  veritate  defendens,  se  ipsum  pro 
Christo  ponens,  adversarium  corroborat,  deficiente 
enim  humilitate,  jam  non  est  testis  veritatis  sed  sui 
ipsius  advocatus,  Ecclesiae  non  conscius  hostis. 

XXV. 

Prae  omnibus  aliis  vita  sacerdotalis  fortitudinem 
efflagitat,  circumdatur  enim  majoribus  difiicultati- 
bus,  minoribus  defenditur  humanis  auxiliis.  Ip- 
sum  oportet  eodem  tempore  inter  humanas  jnfirmi- 
tates  conversari,  infirmitatibus  non  obnoxium,  judi- 

cem  ac  magistrum  esse,  sed  veluti  fratrem  se  ha- 
bere;  in  aliis,  carnis  ac  sanguinis  misereri,  in  se, 
non  eis  acquiescere ;  ducem  esse  populi,  sed  ducis 
fastum  respuere  ;  inter  peccatores  justum  esse,  in 
tenebris  lumen  indeficiens ;  inter  mutabiles,  immo- 
bile  veritatis  ac  justitiae  firmamentum. 

Sit  fortis  ergo  sacerdos  : 

1°  In  sequenda  regula  vivendi  quam  sibi  prae- 
scribit.  Ad  fidelitatem  ipsum  non  alliciant  sola 
exempla  sociorum  sive  monita  superiorum,  sive  ad- 
miratio  inferiorum,  sicut  alios  homines.  In  hac 
sibi  ipsi  debet  esse  lex.  Christi  exempla  sibi  pro- 
ponat,  Christi  lumen  sequatur,  Christi  disciplina 
imbutus.  Ex  hac  fidelitate  pendet  totius  vitae 
eventus.  Erga  se  ipsum  proinde  instanter  utatur 
eo,  quod  in  ordinatione  ad  Diaconatum  accepit, 
robore  "ad  resistendum  diabolo  ac  tentationibus 
ejus." 

2°  In  regenda  domo  sua.  "Qui  domui  suae 
praeesse  nescit,  quomodo  Ecclesiae  Dei  diligentiam 
habebit  ?  "  Videat  omnia  suo  tempore  fieri,  et  ne- 
mini  delinquenti,  vel  abusus  quoscumque  introdu- 
centi,  vel  minime  parcat 

3°  In  reprimendis  peccatis  ac  scandalis.  Si  se- 
mel  compertum  fuerit  aliquod  scandalum  esse  eli- 
minandum  illud,  accinctus  robore,  Pastor  aggredia- 
tur,  non  timens  eos  qui  corpus  possunt  occidere,  sed 
potius  eum  qui  potest  et  corpus  et  animam  perdere 
in  gehennam.  Pro  nihilo  habeat  discrimen  victus, 
famae,  imo  et  ipsius  vitae  perdendae.  Oportet  po- 
tius  obedire  Deo  quam  bominibus. 

4°  In  laboribus  missionum  sustinendis.  Nun- 
quam  in  quaerimoniis  ac  lamentationibus  se  indul- 

geat.  Si  pondus  diei  ac  aestus  portare  cogitur,  ex- 
pectet  Dominum,  viriliter  agat,  ne  quaerens  con- 
solationem  mundanam,  meritum  et  coronam  coeles- 
tem,  prae  pusillanimitate  spiritus,  amittat. 


4 

Temperantia. 


Indignum  esset  ac  plane  monstruosum  si  is  qui 
Christum  crucifixum  verbo  et  exemplo  populis  imi- 
tandum  praedicare  tenetur,  desideria  carnis  adim- 
plere  conaretur,  atque  a  propria  sua  concupiscentia 
abstractus  et  illectus  crapulae  et  ebrietati,  imo  et 
immunditiae,  se  traderet.  At  quisque  potest  usque 
hue  devenire,  nisi  solerter,  ac  impigre  legem  tem- 
perantiae  custodiat. 

Temperantia  est  abstinentia  a  delectationibus 
sensibilibus  quae  nocent  sive  animae  sive  corporis 
saluti. 

A  delectationibus  tactus  ac  visus  quisque  tenetur 
abstinere,  voto  castitatis,  de  quo  supra. 

A  delectationibus  gustus  deterreatur  sacerdos, 
non  tantum  turpitudine  peccati,  ac  poena,  sed  prop- 
ter  scandalum  aliis  ac  damnum  sibi  inde  profluens. 

1.  Scandalum  ex  crapula  et  ebrietate  multo  ma- 
jus  evadit  ex  adjunctis  apud  nostrates.  Plurimi 
Catholici,  praesertimoperarii,huic  vitio  addicuntur. 
Si  ergo  sal  infatuatum  fuerit  quomodo  salietur? 

2.  Sacerdos  qui  temperantiam  spernit,  salutem 
corporalem,  puritatem  animae,  aciem  ingenii,  vim 
suscipiendi  et  e  antlandi  labores,  venerationem  sub- 
ditorum,  honorem  apud  eos  qui  foris  sunt,  sensim 

sine  sensu  misere  amittit.  Quot  naufragia,  ex  hac 
causa  provenientia,  lugentes  videmus !  Quot  lap- 
sus,  quot  mortes  deploravimus !  Unusquisque  pro- 
bet  se  ipsum ;  et  non  voluptate  tractus,  sed  ratione 
ductus,  statuat  modum  sibi  observandum  in  cibo, 
ac  praesertim  potu,  quem  numquam  excedat. 


Hactenus  nihil  in  Synodis  Dioecesanis,  de  vestitu 
clericorum  statuimus  praeter  id  quod  generice  in 
Cap.  I.  SS.  XXII  Con.  Trid.  traditur,  atque  pas- 
sim  in  Sacris  Canonibus  nempe  quod  sicut  in  gestu, 
incessu  ac  sermone  ita  nil  praeseferat  sacerdos  in 
habitu,  nisi,  grave,  moderatum,  ac  religione  plenum. 
Evitetur,  igitur,  omnis  fastus  et  jactantia  tum  in 
nitore  vestium,  tum  in  squalore,  ne  vituperetur 
ministerium  nostrum,  vel  quia  inculti,  vel  quia 
propter  coenodoxiam,  plus  aequo  cultui  corporis 
videamur  addicti. 

Haud  omittendum,  tamen,  hic  putamus  judicium 
nostrum,  cultum  comarum  ac  barbae  sacerdotes  de- 
decere ;  ac  existere  apud  nos  si  non  easdem,  saltem 
sufficientes,  rationes,  ob  quas  veteres  canones  circa 
hanc  rem,  in  vigore  pleno  perseverent. 

Magnam  solicitudinem  atque  prudentiam  impen- 
dat  Pastor  in  domesticis  seligendis  ad  arcendum 
malum  et  scandalum  praecavendum.  Ancillae 
sint  piae,  moribus  graves,  provectae  aetatis,  orati- 
oni,  non  loquacitati,  deditae;  nec  unquam  in  domo 
sua  habeat  mulieres  quae  sunt  suspectae  vitae,  vel 

quae  tales  pro  amicis  habent,  vel  quae  immiscere 
se  studeant  negotiis   congregationis. 

Ordinem  rerum  domesticarum,  scil.,  horas  cuban- 
di,  surgendi,  reficiendi,  ac  uniuscujusque,  ofiicia  sta- 
tuat,  nec,  sine  gravissima  ratione,  immutet,  vel  ne- 
gligi  permittat. 

Fugiens  otiositatem  quisque  sacerdos  tempus  ab 
operibus  officii  sui  liberum  occupet  in  studiis  ac  lec- 
tionibus.  At  tantummodo  iis  scientiis,  quae  per- 
tinent  ad  avocationem  suam  operam  impendat,  id 
est,  Sacrae  Scripturae,  S.  Theologiae,  Historiae  Ec- 
clesiasticae,  Yitis  Sanctorum,  Juri  Canonico.  Ali- 
arum  scientiarum  notitia  in  Seminario  acquisita 
sufficiet ;  nec  decet  Pastorem  animarum  famam  ho- 
noremque  quaerere  in  iis  quae  non  sunt  ad  Deum. 

Recreationem  honestam  ac  moderatam  unusquis- 
que  sumere  non  dubitet.  Intelligat  tamen  se  teneri 
in  semetipso  excolere  spiritum  illum  in  quo  Sancta 
Mater  Ecclesia  vetuit  clericis  ingredi  in  cauponas, 
theatra  invisere,  choreis  interesse,  aleis  ludere,  con- 
vivia  amare,  aliaque  vana  ac  periculosa  oblecta- 
menta  quaerere. 

Quantum  fieri  potest  bonus  Pastor  debet  cogno- 
scere  oves  suas,  ut  late  demonstrat  Sanctus  Grego- 
rius  Libro  de  Cura  Pastorali,  et  ut  rei  natura  satis 
ostendit ;  id  est,  debet  prae  oculis  habere  uniuscu- 
jusque  statum,  aetatem,  indolem,  ut  singulos,  ut 
expedit,  clirigat,  et  omnibus  omnia  fieri. 

Sic  cum  divitibus  ac  potentibus  debet  esse  mo- 
destus,  mitis,  et  justus,  nec  tacens  vitia  per  assenta- 
tionem  nec  carpens  per  invidiarn. 


STATUTA    DIOECESANA.  67 

Erga  pauperes  sit  patiens  et  misericors.  Aucliat 
unumquemque,  et  pro  viribus,  tum  pecunia,  tum 
consilio,  sublevet.  Praecipue  in  eo  incumbat  ut  cli- 
rigantur  atque  adjuventur  ad  seipsos  sustentandos. 
Multo  magis  misericordem  se  praebeat  iis  pauperi- 
bus,  qui  parentibus  orbati,  in  infantia,  omni  humano 
auxilio  clestituuntur. 

Inimici  Sanctae  Ecclesiae  nullum  non  movent 
lapidem,  ut  parvulos  derelictos  diripiant  atque  dis- 
perclant.  Pari  sed  meliori  zelo  quaerat  quivis  Pas- 
tor  animas  istas,  eorum  saluti  prospiciat,  eos  vel  in 
orphanotrophiis,  vel  apud  fidelem  aliquam  famili- 
am,  in  tuto  reponat.  In  hunc  finem  sustentatio- 
nem  orphanotrophii  erectionemque  Reformatorii, 
quo  maxime  omnium  egemus,  populo  commendare 
satagat. 

Erga  pios  ac  ferventes  ductorem  fidelem,  forma 
factus  gregis  ex  animo,  se  jugiter  exhibeat.  Omne 
opus  bonum  per  pias  sodalitates  foveat  dirigatque. 
Praesertim  incumbat  ut  Sodalitates  Beatissimae 
Virginis  Mariae,  bonae  Mortis,  in  visitationem 
aegrotorum  et  levamen,  atque  in  sustentationem 
orphanorum,  florescant :  nullum  opus  pium,  orati- 
onem,  communionem,  eleemosynam,  directe,  aut, 
indirecte,  impediat. 

Gaveat,  tamen,  ne  filii  ejus  spirituales  sub  specie 
pietatis  rem  ipsam,  superbiendo,  amittant;  et,  ne 
ipse,  dum  mansuetum  se  exhibet,  speciali  modo 
cum  mulieribus  consilium  petentibus,  mollis  vel  vi- 
deatur,  vel  fiat. 

Erga  discolos  sit  patiens,  sed  inflexibilis  disci- 
plinae  custos.  Nec  temere,  nec  iracunde,  repre- 
hendat,  sed  graviter,  prudenter,  atque  adeo  humili- 

ter  ut  non  videatur  loqui  ipse  sed  qui  vivit  in  ipso, 
Christus.  Super  omnia  evitetur  scandalum  objur- 
gandi  privatas  personas  in  concionibus  publicis ;  at- 
que  nonnisi  ob  gravissimam  causam,  JSTobis  prius 
deferendam,  aut  nominetur  aut  describatur  quivis 
privatus  uti  censura  clignus. 

Erga  eos  qui  foris  sunt  sit  Pastor  urbanus,  jus- 
tus,  benevolus :  ast  cum  iis  societatem  non  ineat, 
nec  ab  illis  huc  illuc  circumducatur,  praesertim  si 
rebus  publicis  se  miscent  ac  dignitates  quaerunt,  in 
templis  seu  conventiculis  eorum  non  videatur,  nec 
pecuniam  pro  talibus  templis  construendis  ipse 
contribuat  vel  a  suis  dari  sinat. 

Erga  Confratres  Sacerdotes  sit  benignus,  hospita- 
lis,  cordialis,  ad  officia  omnia  charitatis  paratus. 
Verbo  et  exemplo  iis  suadeat  justitiam,  charitatem, 
puritatem,  prudentiam,  temperantiam,  omnesque 
virtutes  sacerdotales.  Semper  bene  de  iis  sentiat 
ac  loquatur  praesertim  coram  laicis. 

Eorum  jura  omnia  veneretur  ac  defendat,  ab 
omni  non  solum  actu,  sed  etiam  suspicione,  ea  in- 
vadendi  prorsus  se  abstinens. 

Infirmos  invisat,  labores  allevet,  moribundis,  pre- 
cibus  Sacramentisque  Ecclesiae  assistat,  mortuos 
sepeliat,  eisque  suffragetur. 

Ante  omnia  studeat  quisque  sacerdos  hujus  Di- 
oeceseos  reverentiam  atque  obedientiam  Summo 
Pastori  Pontifici  Romano  ex  toto  corde  praebere. 
Nunquam  audeat  de  eo  nisi  reverentur  loqui  aut 
scribere  vel  ejus  decreta  oppugnare,  aut  negligere, 
sed  omnia  corde  credere,  ore  confiteri,  opere  com- 
plere  inter  delicias  vitae  habeat,  eo  magis,  hisce 

in  temporibus  quando  spiritus  novitatis  et  superbiae 
mundanae  et  ipsos  filios  obedientiae  seducturus 
esse  minitetur. 

Eamdem  quoque  reverentiam  quam  nobis  so- 
lemnitur  promisit,  ad  sacerdotalem  gradum  evec- 
tus,  erga  Nos,  decretaque  ac  monita  nostra  jugiter 
exhibeat.  In  iis  non  respiciat  pusillitatem  nos- 
tram,  sed  majestatem  Divinam,  nec  sapientiam 
edicti,  sanis  legibus  nunquam,  ut  speramus,  repug- 
nantis,  de  quo  nos  rationem  reddituri  sumus,  sed 
proemium  obedientiae,  mente  et  corde  reputans. 

Vehementer  optamus  unumquemque  ex  Clero 
nostro  dilectissimo  Filium  nostrum  charissimum  se 
credere  ac  sentire.  Libenter,  ut  decet,  ejus  curas 
anxietatesque  suscipiemus  dummodo  amoris  atque 
confidentiae  participes  fuerimus.  Nobis,  juxta  pul- 
cherrima  monita  Sti.  Ignatii  martyris,  Ep.  ad 
Ephes.  concordent  Sacerdotes  ut  chordae  in  cithara, 
nosque  cum  ipsis. 


